సోలమన్ దీవులు

**సోలమన్ దీవులు**,  సోలమన్లు అని కూడా పిలుస్తారు, ఆస్ట్రేలియాకు ఈశాన్యంగా ఓషియానియాలో భాగమైన మెలనేషియాలో ఆరు ప్రధాన ద్వీపాలు అలాగే 1000 కంటే ఎక్కువ చిన్న ద్వీపాలను కలిగి ఉన్న ఒక ద్వీప దేశం . ఇది పశ్చిమాన పాపువా న్యూ గినియా, నైరుతిలో ఆస్ట్రేలియా, ఆగ్నేయంలో న్యూ కాలెడోనియా, వనౌటు, తూర్పున ఫిజి, వాలిస్ - ఫుటునా, తువాలు ఉత్తరాన నౌరు, ఫెడరేటెడ్ స్టేట్స్ ఆఫ్ మైక్రోనేషియాకు నేరుగా ఆనుకొని ఉంది. 2023 మధ్యకాలానికి అధికారిక అంచనాల ప్రకారం దీని మొత్తం వైశాల్యం 28,896 చదరపు కిలోమీటర్లు (11,157 చదరపు మైళ్ళు),  జనాభా 734,887. దీని రాజధాని అతిపెద్ద నగరం హోనియారా. ఇది అతిపెద్ద ద్వీపం గ్వాడల్‌కెనాల్‌లో ఉంది. ఈ దేశం సోలమన్ దీవులు ద్వీపసమూహం విస్తృత ప్రాంతం నుండి దాని పేరును తీసుకుంది. ఇది మెలనేసియన్ దీవుల సమాహారంలో ఉంది. ఇందులో శాంటా క్రజ్ దీవులను మినహాయించి బౌగెన్‌విల్లే స్వయంప్రతిపత్తి ప్రాంతం (ప్రస్తుతం పాపువా న్యూ గినియాలో ఒక భాగం) కూడా ఉంది.

ఈ ద్వీపాలు కనీసం క్రీ.పూ 30,000 - కీ.పూ 28,800 మధ్య కాలంలో స్థిరపడ్డారని భావిస్తున్నారు. తరువాత వలసదారులు ముఖ్యంగా లాపిటా ప్రజలు ఆధునిక స్వదేశీ సోలమన్ దీవుల జనాభాను కలిపి అభివృద్ధి చేశారు. 1568లో స్పానిష్ నావికుడు అల్వారో డి మెండానా వారిని సందర్శించిన మొదటి యూరోపియన్. మెండానా ఈ దీవులకు పేరు పెట్టకపోయినా తరువాత ఆయన సముద్రయానం గురించి సమాచారం అందుకున్న ఆయన ఆవిష్కరణను మ్యాప్ చేసిన వారు ఈ దీవులను "సోలమన్లు" అని పిలిచారని విశ్వసిస్తున్నారు. మెండనా దశాబ్దాల తర్వాత 1595లో తిరిగి వచ్చాడు. పోర్చుగీస్ నావిగేటర్ పెడ్రో ఫెర్నాండెజ్ డి క్వైరోస్ నేతృత్వంలోని మరో స్పానిష్ యాత్ర 1606లో సోలమన్లను సందర్శించింది.

1893 జూన్ లో కెప్టెన్ హెర్బర్ట్ గిబ్సన్ కురాకోవా దక్షిణ సోలమన్ దీవులను బ్రిటిష్ రక్షిత ప్రాంతంగా ప్రకటించింది. రెండవ ప్రపంచ యుద్ధ సమయంలో సోలమన్ దీవులు (1942–1945) యునైటెడ్ స్టేట్స్, బ్రిటిష్ ఇంపీరియల్ దళాలు మరియు జపాన్ సామ్రాజ్యం మధ్య జరిగిన గ్వాడల్‌కెనాల్ యుద్ధంతో సహా భీకర పోరాటాన్ని చూసింది.

1975లో అప్పటి బ్రిటిష్ పరిపాలన అధికారిక పేరు " బ్రిటిష్ సోలమన్ ఐలాండ్స్ ప్రొటెక్టరేట్ " నుండి "ది సోలమన్ ఐలాండ్స్" గా మార్చబడింది. మరుసటి సంవత్సరం స్వపరిపాలన సాధించబడింది. స్వాతంత్ర్యం పొందిన తరువాత పేరు 1978 లో "సోలమన్ దీవులు" ( ఖచ్చితమైన రికార్డ్ లేకుండా) గా మార్చబడింది. స్వాతంత్ర్యం వచ్చిన తరువాత సోలమన్ దీవులు రాజ్యాంగ రాచరికం అయ్యాయి. సోలమన్ దీవుల రాజు మూడవ చార్లెస్ ప్రధానమంత్రి సలహా మేరకు నియమించబడిన గవర్నర్ జనరల్ దేశంలో ప్రాతినిధ్యం వహిస్తాడు.

## పేరు వెనుక చరిత్ర
1568లో, స్పానిష్ నావిగేటర్ అల్వారో డి మెండానా సోలమన్ దీవుల ద్వీపసమూహాన్ని సందర్శించిన మొదటి యూరోపియన్ ఆ సమయంలో ద్వీపసమూహానికి పేరు పెట్టలేదు. అయినప్పటికీ కొన్ని వ్యక్తిగత దీవులకు మాత్రం పేరు పెట్టాడు. మెండానా ఈ దీవులకు పేరు పెట్టకపోయినా ఆ దీవులను ఇతరులు ఇస్లాస్ సలోమోన్ (సోలమన్ దీవులు) అని పిలిచారు. ఆయన సముద్రయానం గురించిన నివేదికలను ధనవంతుడైన బైబిల్ రాజు సోలమన్ కథలతో ఆశావాదంగా అనుసంధానించారు. అవి బైబిల్లో ప్రస్తావించబడిన ఓఫిర్ నగరం అని విశ్వసిస్తారు.  వలసరాజ్యాల కాలంలో ఎక్కువ భాగం 1978లో స్వాతంత్ర్యం వచ్చే వరకు ఈ భూభాగం అధికారిక పేరు "బ్రిటిష్ సోలమన్ దీవుల రక్షిత ప్రాంతం". ఆ తర్వాత సోలమన్ దీవుల రాజ్యాంగంలో నిర్వచించిన విధంగా దీనిని "సోలమన్ దీవులు"గా మార్చి ఈ పేరుతో కామన్వెల్త్ రాజ్యంగా మార్చారు. 
."

"ది" అనే నిర్దిష్ట పదం స్వాతంత్ర్యం వచ్చినప్పటి నుండి దేశ అధికారిక పేరులో భాగం కాదు. కానీ స్వాతంత్ర్యానికి ముందు ఆ ప్రాంతానికి సంబంధించిన అన్ని రికార్డులకు అలాగే ఉంది. కొన్నిసార్లు దేశంలోనూ దేశం వెలుపల ఉపయోగించబడుతుంది. వ్యావహారికంగా ఈ దీవులను "సోలమన్లు" అని పిలుస్తారు.

## చరిత్ర
### పూర్వ చరిత్ర

పాపువా న్యూ గినియాలోని బౌగెన్‌విల్లే స్వయంప్రతిపత్తి ప్రాంతంలోని బుకా ద్వీపంలోని కిలు గుహ వద్ద లభించిన పురావస్తు ఆధారాల ఆధారంగా ప్లీస్టోసీన్ యుగంలో సుమారు కీ.పూ 30,000 - కీ.పూ 28,000 కాలంలో బిస్మార్క్ దీవులు, న్యూ గినియా నుండి వచ్చిన ప్రజలు సోలమన్ దీవులలో మొదట స్థిరపడ్డారు.  ఈ సమయంలో సముద్ర మట్టాలు తక్కువగా ఉన్నాయి. బుకా, బౌగెన్‌విల్లెలు భౌతికంగా దక్షిణ సోలమన్‌ దీవులతో కలిసి ఒకే భూభాగా ("గ్రేటర్ బౌగెన్‌విల్లె") ఉన్నాయి. అయితే ఈ కాలం నాటి ఇతర పురావస్తు ప్రదేశాలు కనుగొనబడనందున ఈ ప్రారంభ స్థిరనివాసులు దక్షిణానికి ఎంత దూరం వ్యాపించారో స్పష్టంగా తెలియదు.  మంచు యుగం సుమారు కీ.పూ 4000 - కీ.పూ 3500 మధ్య సముద్ర మట్టాలు అధికరించడం కారణంగా గ్రేటర్ బౌగెన్‌విల్లే భూభాగం నేడు ఉన్న అనేక ద్వీపాలుగా విడిపోయింది.  గ్వాడల్‌కెనాల్‌లోని పోహా గుహ, వటులుమా పోసోవి గుహల వద్ద సుమారు కీ.పూ 4500 - కీ.పూ 2500 నాటి తరువాతి మానవ స్థావరాల ఆధారాలు కనుగొనబడ్డాయి.  ఈ ప్రారంభ ప్రజల జాతి గుర్తింపు అస్పష్టంగా ఉన్నప్పటికీ సెంట్రల్ సోలమన్ భాషలను మాట్లాడేవారు (సోలమన్లలో మాట్లాడే ఇతర భాషలతో సంబంధం లేని స్వయం సమృద్ధి భాషా కుటుంబం) ఈ మునుపటి స్థిరనివాసుల వారసులని భావిస్తున్నారు.

సుమారు క్రీ.పూ 1200 - క్రీ.పూ 800 నుండి ఆస్ట్రోనేషియన్ లాపిటా ప్రజలు బిస్మార్క్స్ నుండి వారి విలక్షణమైన సిరామిక్స్‌తో రావడం ప్రారంభించారు.  సోలమన్ ద్వీపసమూహం అంతటా, అలాగే ఆగ్నేయంలోని శాంటా క్రజ్ దీవులలో వారి ఉనికికి ఆధారాలు కనుగొనబడ్డాయి. వేర్వేరు ద్వీపాలలో వేర్వేరు సమయాల్లో స్థిరపడ్డారు.  భాషా, జన్యుపరమైన ఆధారాలు లాపిటా ప్రజలు ఇప్పటికే నివసించిన ప్రధాన సోలమన్ దీవులలోని శాంటా క్రజ్ సమూహంలో మొదట స్థిరపడ్డారని, తరువాత తిరిగి కొనసాగిన వలసలు వారి సంస్కృతిని ప్రధాన సమూహానికి తీసుకువచ్చాయని సూచిస్తున్నాయి. ఈ ప్రజలు స్థానిక సోలమన్ ద్వీపవాసులతో కలిసిపోయారు. కాలక్రమేణా వారి భాషలు ఆధిపత్యం చెలాయించాయి. అక్కడ మాట్లాడే 60–70 భాషలలో ఎక్కువ భాగం ఆస్ట్రోనేషియన్ భాషా కుటుంబంలోని ఓషియానిక్ శాఖకు చెందినవి.  అప్పుడు ఇప్పుడు లాగానే జీవనాధార వ్యవసాయాన్ని అభ్యసించే చిన్న గ్రామాలలో కమ్యూనిటీలు ఉండేవి. అయినప్పటికీ విస్తృతమైన అంతర్-ద్వీప వాణిజ్య నెట్‌వర్క్‌లు ఉన్నాయి. క్రీ.పూ 1000 - క్రీ.పూ 1500 కాలం నుండి ఈ ద్వీపాల అంతటా అనేక పురాతన శ్మశాన వాటికలు, శాశ్వత స్థావరాల ఇతర ఆధారాలు కనుగొనబడ్డాయి. న్యూ జార్జియా దక్షిణ తీరంలో ఉన్న ద్వీపాలలో కేంద్రీకృతమై ఉన్న రోవియానా సాంస్కృతిక సముదాయం దీనికి ప్రముఖ ఉదాహరణలలో ఒకటి. ఇక్కడ 13వ శతాబ్దంలో పెద్ద సంఖ్యలో మెగాలిథిక్ పుణ్యక్షేత్రాలు, ఇతర నిర్మాణాలు నిర్మించబడ్డాయి.  యూరోపియన్లు రాకముందు సోలమన్ దీవుల ప్రజలు తల వేట, నరమాంస భక్షణకు ప్రసిద్ధి చెందారు.

### యూరోపియన్ల రాక (1568–1886)

ఈ దీవులను సందర్శించిన మొదటి యూరోపియన్ స్పానిష్ నావిగేటర్ అల్వారో డి మెండానా డి నీరా. ఆయన 1568లో పెరూ నుండి ప్రయాణించాడు.  7 ఫిబ్రవరిన శాంటా ఇసాబెల్‌లో దిగిన మెండనా మకిరా, గ్వాడల్‌కెనాల్ , మలైటాతో సహా అనేక ఇతర దీవులను అన్వేషించాడు.  స్థానిక సోలమన్ దీవుల వాసులతో సంబంధాలు మొదట్లో స్నేహపూర్వకంగా ఉండేవి. అయితే కాలం గడిచేకొద్దీ అవి తరచుగా క్షీణించాయి. ఫలితంగా మెండానా 1568 ఆగష్టు న పెరూకి తిరిగి వచ్చాడు.  1595 లో రెండవ సముద్రయానంలో ఆయన ఆ దీవులను వలసరాజ్యం చేయాలనే లక్ష్యంతో పెద్ద సిబ్బందితో సోలమన్ కు తిరిగి వచ్చాడు.  వారు శాంటా క్రజ్ దీవులలోని నెండోలో అడుగుపెట్టి, గ్రాసియోసో బే వద్ద ఒక చిన్న స్థావరాన్ని స్థాపించారు.  అయితే స్థానిక ప్రజలతో సంబంధాలు సరిగా లేకపోవడం, స్పానిష్ ప్రజలలో అంటురోగాల కారణంగా ఈ ప్రయత్నం విఫలమైంది. దీని వలన అనేక మరణాలు సంభవించాయి. మెండానా స్వయంగా అక్టోబర్‌లో మరణించాడు.  కొత్త కమాండర్ పెడ్రో ఫెర్నాండెజ్ డి క్వైరోస్ ఆ స్థావరాన్ని విడిచిపెట్టాలని నిర్ణయించుకున్నాడు. వారు ఉత్తరాన ఫిలిప్పీన్స్‌లోని స్పానిష్ భూభాగానికి ప్రయాణించారు.  తరువాత 1606 లో క్వైరోస్ ఆ ప్రాంతానికి తిరిగి వచ్చాడు. అక్కడ ఆయన టికోపియా, టౌమాకోలను చూశాడు. అయితే ఈ ప్రయాణం ప్రధానంగా టెర్రా ఆస్ట్రాలిస్ అన్వేషణలో వనౌటుకు చేరారు.

1648లో అబెల్ టాస్మాన్ మారుమూల ఒంటాంగ్ జావా అటోల్‌ను చూసిన తర్వాత 1767 వరకు ఏ యూరోపియన్ కూడా సోలమన్ దీవులకు తిరిగి ప్రయాణించలేదు. బ్రిటిష్ అన్వేషకుడు ఫిలిప్ కార్టెరెట్ శాంటా క్రజ్ దీవులు, మలైటా, ఉత్తరాన బౌగెన్‌విల్లే, బిస్మార్క్ దీవుల గుండా ప్రయాణించాడు.  ఫ్రెంచ్ అన్వేషకులు కూడా సోలమన్ దీవులకు చేరుకున్నారు. 1768లో లూయిస్ ఆంటోయిన్ డి బౌగెన్‌విల్లే చౌయిసుల్ అని పేరు పెట్టారు. 1769లో జీన్-ఫ్రాంకోయిస్ డి సుర్విల్లే దీవులను అన్వేషించారు.  1788లో బోటనీ బే వద్ద బ్రిటన్ కొత్త ఆస్ట్రేలియన్ కాలనీకి సరఫరా నౌకకు కెప్టెన్‌గా ఉన్న జాన్ షార్ట్‌ల్యాండ్, ట్రెజరీ, షార్ట్‌ల్యాండ్ దీవులను చూశాడు.  అదే సంవత్సరం ఫ్రెంచ్ అన్వేషకుడు జీన్-ఫ్రాంకోయిస్ డి లా పెరోస్ ప్రయాణిస్తున్న నౌక వానికోరోలో ధ్వంసమైంది; బ్రూని డి'ఎంట్రెకాస్టియాక్స్ నేతృత్వంలోని ఒక రెస్క్యూ యాత్ర వానికోరోకు ప్రయాణించింది. కానీ లా పెరోస్ జాడను కనుగొనలేదు.  1826 వరకు లా పెరోస్ విధి నిర్ధారించబడలేదు, ఇంగ్లీష్ వ్యాపారి పీటర్ డిల్లాన్ టికోపియాను సందర్శించి స్థానిక ప్రజల ఆధీనంలో లా పెరోస్‌కు చెందిన వస్తువులను కనుగొన్నాడు. 1828లో జూల్స్ డుమోంట్ డి'ఉర్విల్లే తదుపరి సముద్రయానం ద్వారా ఇది నిర్ధారించబడింది.

బ్రిటన్, యునైటెడ్ స్టేట్స్, ఆస్ట్రేలియా నుండి తిమింగల వేట ఓడలు ఈ దీవులకు మొట్టమొదటిసారిగా వచ్చే విదేశీ సందర్శకులని భావిస్తున్నారు. 
  వారు 18వ శతాబ్దం చివరి నుండి ఆహారం, కలప, నీటి కోసం ఇక్కడకు వచ్చారు. వారు సోలమన్ దీవుల వాసులతో వాణిజ్య సంబంధాన్ని ఏర్పరచుకున్నారు. తరువాత వారి ఓడలలో సిబ్బందిగా పనిచేయడానికి ద్వీపవాసులను ఎక్కించుకున్నారు.  ద్వీపవాసులకు, సందర్శించే నావికులకు మధ్య సంబంధాలు ఎల్లప్పుడూ మంచిగా ఉండేవి కావు. కొన్నిసార్లు రక్తపాతం కూడా జరిగేది.  యూరోపియన్లతో ఎక్కువ సంబంధాలు ఏర్పడటం వల్ల స్థానిక ప్రజలకు రోగనిరోధక శక్తి లేని వ్యాధులు వ్యాప్తి చెందడం, అలాగే యూరోపియన్ ఆయుధాలు, సాంకేతిక పరిజ్ఞానం అందుబాటులో ఉన్న తీరప్రాంత సమూహాలు, అందుబాటులో లేని లోతట్టు సమూహాల మధ్య అధికార సమతుల్యతలో మార్పు సంభవించడం జరిగింది. 1800ల రెండవ భాగంలో తాబేలు పెంకులు, సముద్ర దోసకాయలు, కొబ్బరి, గంధపు చెక్కలను వెతుక్కుంటూ మరిన్ని వ్యాపారులు వచ్చారు. అప్పుడప్పుడు పాక్షిక-శాశ్వత వాణిజ్య కేంద్రాలను స్థాపించారు.  అయితే 1851లో గ్వాడల్‌కెనాల్‌లో బెంజమిన్ బాయ్డ్ కాలనీ వంటి దీర్ఘకాలిక స్థావరాలకు ప్రారంభ ప్రయత్నాలు విఫలమయ్యాయి.

1840లలో ప్రారంభమై 1860లలో వేగవంతంగా ద్వీపవాసులను ఆస్ట్రేలియా, ఫిజి, సమోవాలోని కాలనీలకు " బ్లాక్‌బర్డింగ్ " అని పిలువబడే ప్రక్రియలో కార్మికులుగా నియమించుకోవడం (లేదా తరచుగా కిడ్నాప్ చేయడం) ప్రారంభించారు. కార్మికుల పరిస్థితులు తరచుగా పేలవంగా, దోపిడీకి గురిచేసేవిగా ఉండేవి. స్థానిక ద్వీపవాసులు తమ ద్వీపంలో కనిపించే యూరోపియన్ల మీద హింసాత్మకంగా దాడి చేసేవారు.
 బ్లాక్‌బర్డ్ వ్యాపారాన్ని జో మెల్విన్, జాక్ లండన్ వంటి ప్రముఖ పాశ్చాత్య రచయితలు వివరించారు. 
 1840ల జీన్-బాప్టిస్ట్ ఎపల్లె ఆధ్వర్యంలో ఫ్రెంచ్ కాథలిక్కులు శాంటా ఇసాబెల్‌ దీవి మీద ఒక మిషన్‌ను స్థాపించడానికి చేసిన ప్రయత్నంతో క్రైస్తవ మిషనరీలు కూడా సోలమన్ దీవులను సందర్శించడం ప్రారంభించారు. 1845లో ఎపల్లె ద్వీపవాసులచే చంపబడిన తర్వాత అది వదిలివేయబడింది.  1850ల నుండి ఆంగ్లికన్ మిషనరీలు రావడం ప్రారంభించారు. తరువాత ఇతర తెగలు కూడా వచ్చాయి. కాలక్రమేణా పెద్ద సంఖ్యలో మతమార్పిడులు జరిగాయి. 

### వలసరాజ్యాల కాలం (1886–1978)
#### వలస పాలన స్థాపన
1884లో జర్మనీ ఈశాన్య న్యూ గినియా, బిస్మార్క్ ద్వీపసమూహాన్ని స్వాధీనం చేసుకుంది. 1886లో బౌగెన్‌విల్లే, బుకా, చోయిసుల్, శాంటా ఇసాబెల్, షార్ట్‌ల్యాండ్స్, ఒంటాంగ్ జావా అటోల్‌లను చేర్చుకుని ఉత్తర సోలమన్ దీవుల మీద తన పాలనను విస్తరించింది.  1886లో జర్మనీ, బ్రిటన్ ఈ ఏర్పాటును ధృవీకరించాయి. బ్రిటిష్ వారు దక్షిణ సోలమన్ దీవుల మీద "ప్రభావ పరిధి"ని పొందారు.  జర్మనీ ఈ దీవుల మీద పెద్దగా దృష్టి పెట్టలేదు. న్యూ గినియాలో ఉన్న జర్మనీ అధికారులు 1888 వరకు ఈ ప్రాంతాన్ని సందర్శించలేదు.  జర్మనీ ఉనికి మిషనరీల ఒత్తిడితో పాటు బ్లాక్‌బర్డింగ్ అని పిలువబడే బలవంతపు కార్మిక నియామక పద్ధతులను నియంత్రించడం వలన బ్రిటిషు వారు 1893 మార్చిలో దక్షిణ సోలమన్‌ల మీద ఒక రక్షిత ప్రాంతంగా ప్రకటించాలని ప్రేరేపించారు. ప్రారంభంలో ఇందులో న్యూ జార్జియా, మలైటా, గ్వాడల్‌కెనాల్, మకిరా, మోనో ద్వీపం, మధ్య న్గెలా దీవులు ఉన్నాయి.

1896 ఏప్రిల్ లో వలస అధికారి చార్లెస్ మోరిస్ వుడ్‌ఫోర్డ్ బ్రిటిష్ యాక్టింగ్ డిప్యూటీ కమిషనర్‌గా నియమితులయ్యారు. మరుసటి సంవత్సరం ఆయన తన పదవిలో స్థిరపడ్డారు. 1897 ఫిబ్రవరి 17న కలోనియల్ ఆఫీస్ వుడ్‌ఫోర్డ్‌ను సోలమన్ దీవులలో రెసిడెంట్ కమిషనర్‌గా నియమించింది. సోలమన్ దీవి జలాల్లో పనిచేస్తున్న బ్లాక్‌బర్డింగ్ అని పిలువబడే బలవంతపు కార్మిక నియామక పద్ధతులను నియంత్రించాలని, తుపాకీల అక్రమ వ్యాపారాన్ని ఆపాలని ఆయనచేత ఆదేశాలు ఇవ్వబడ్డాయి.  వుడ్‌ఫోర్డ్ తులగి అనే చిన్న ద్వీపంలో పరిపాలనా ప్రధాన కార్యాలయాన్ని ఏర్పాటు చేశాడు. 1896లో దానిని రక్షిత రాజధానిగా ప్రకటించాడు.  1898 - 1899 లలో రెన్నెల్ - బెల్లోనా దీవులు, సికైయానా, శాంటా క్రజ్ దీవులు, అనుటా, ఫటాకా, టెమోటు, టికోపియా వంటి బయటి దీవులు రక్షిత ప్రాంతంలో చేర్చబడ్డాయి. 1900లో, 1899 నాటి త్రైపాక్షిక సమావేశం నిబంధనల ప్రకారం జర్మనీ ఉత్తర సోలమన్‌ను బ్రిటన్‌కు అప్పగించింది. ఇందులో బుకా, బౌగెన్‌విల్లెలను మినహాయించింది. భౌగోళికంగా సోలమన్ ద్వీపసమూహానికి చెందినది అయినప్పటికీ రెండూ జర్మన్ న్యూ గినియాలో భాగమైయ్యాయి.
  ఇది షార్ట్‌ల్యాండ్స్, చోయిసుల్, శాంటా ఇసాబెల్, ఒంటాంగ్ జావా సోలమన్లలో భాగమైనప్పుడు జరిగింది.

వుడ్‌ఫోర్డ్ నిధుల కొరతతో కూడిన పరిపాలన మారుమూల కాలనీలో శాంతిభద్రతలను కాపాడటానికి చాలా ఇబ్బందులను ఎదుర్కొంది.  1890ల చివరి నుండి 1900ల ప్రారంభం వరకు ద్వీపవాసుల చేతిలో యూరోపియన్ వ్యాపారులు, వలసవాదులు చంపబడిన సందర్భాలు చాలా ఉన్నాయి; బ్రిటిష్ ప్రతిస్పందనగా హత్యలకు కారణమైన గ్రామాల మీద శిక్షాత్మక దండయాత్రలను ప్రారంభించడానికి రాయల్ నేవీ యుద్ధనౌకలను మోహరించింది. 1898 జనవరిలో ఆర్థర్ మహాఫీ డిప్యూటీ కమిషనర్‌గా నియమితులయ్యారు. ఆయన గిజోలో స్థిరపడ్డాడు, ఆయన విధుల్లో న్యూ జార్జియా, పొరుగు దీవులలో తల వేటను అణచివేయడం కూడా ఉంది.

బ్రిటిష్ వలస ప్రభుత్వం తోటల స్థాపనను ప్రోత్సహించడానికి ప్రయత్నించింది; అయితే 1902 నాటికి ఈ ద్వీపాలలో కేవలం 80 మంది యూరోపియన్ వలసవాదులు మాత్రమే నివసిస్తున్నారు.  ఆర్థికాభివృద్ధి ప్రయత్నాలు మిశ్రమ ఫలితాలను ఇచ్చాయి. అయితే లీవర్ బ్రదర్స్ అనుబంధ సంస్థ అయిన లీవర్స్ పసిఫిక్ ప్లాంటేషన్స్ లిమిటెడ్, లాభదాయకమైన కొబ్బరి తోటల పరిశ్రమను స్థాపించగలిగింది. ఇది చాలా మంది ద్వీపవాసులకు ఉపాధి కల్పించింది. చిన్న తరహా మైనింగ్, లాగింగ్ పరిశ్రమలు కూడా అభివృద్ధి చేయబడ్డాయి.  అయితే విద్య, వైద్యం ఇతర సామాజిక సేవలు మిషనరీల నిర్వహణలో ఉండటంతో ఆ కాలనీ ఒక రకమైన నిర్జన ప్రదేశంగా మిగిలిపోయింది.  బెల్ ప్రజాదరణ లేని తల పన్నును అమలు చేయడానికి ప్రయత్నించిన కారణంగా హింస కూడా కొనసాగింది. 1927లో మలైటాలోని క్వాయో ప్రజలకు చెందిన బసియానా చేత వలస పాలనాధికారి విలియం ఆర్. బెల్ హత్యకు గురయ్యాడు. ప్రతీకారంగా జరిగిన దాడిలో అనేక మంది క్వాయోలు మరణించారు. బసియానా అతని సహచరులు ఉరితీయబడ్డారు.

#### రెండవ ప్రపంచ యుద్ధం
1942 నుండి 1943 చివరి వరకు, సోలమన్ దీవులు మిత్రరాజ్యాలు, జపనీస్ సామ్రాజ్యం సాయుధ దళాల మధ్య అనేక ప్రధాన భూ, సముద్ర, వైమానిక యుద్ధాలకు వేదికగా నిలిచాయి.  1941లో పెర్ల్ హార్బర్‌ మీద జపనీయులు దాడి చేసిన తరువాత జపాన్, మిత్రరాజ్యాల మధ్య యుద్ధం ప్రకటించబడింది. జపనీయులు తమ దక్షిణ పార్శ్వాన్ని రక్షించుకోవడానికి ఆగ్నేయాసియా, న్యూ గినియా మీద దాడి చేశారు. 1942 మేలో జపనీయులు ఆపరేషన్ మోను ప్రారంభించి తులగి గ్వాడల్‌కెనాల్‌తో సహా పశ్చిమ సోలమన్ దీవులలో ఎక్కువ భాగాన్ని ఆక్రమించారు. అక్కడ వారు వైమానిక స్థావరంపై పని ప్రారంభించారు.  బ్రిటిష్ పరిపాలన అప్పటికే అవుకి, మలైటాకు మకాం మార్చింది. యూరోపియన్ జనాభాలో ఎక్కువ మందిని ఆస్ట్రేలియాకు తరలించారు.  మిత్రరాజ్యాలు 1942 ఆగస్టులో గ్వాడల్‌కెనాల్‌ మీద ఎదురుదాడి చేశాయి. ఆ తర్వాత 1943లో న్యూ జార్జియా యుద్ధం జరిగింది. ఈ రెండూ పసిఫిక్ యుద్ధంలో కీలక మలుపులు సంభవించాయి. జపాన్ పురోగతిని ఆపడం, ఎదుర్కోవడంలో కీలక పాత్ర పోషించాయి.  ఈ సంఘర్షణ లక్షలాది మంది మిత్రరాజ్యాల, జపనీయుల పౌర మరణాలకు దారితీసింది. అంతేకాకుండా ద్వీపాలలో అపారమైన విధ్వంసం సంభవించింది. సోలమన్ దీవుల యుద్ధంలో మిత్రరాజ్యాలకు దాదాపు 7,100 మంది పురుషులు, 29 నౌకలు, 615 విమానాలు అవసరమయ్యాయి. జపనీయులు 31,000 మంది సైనికులు, 38 ఓడలు, 683 విమానాలను కోల్పోయారు.

సోలమన్ దీవుల నుండి వచ్చిన తీరప్రాంత పరిశీలకులు నిఘా సమాచారాన్ని అందించడం, ఇతర మిత్రరాజ్యాల సైనికులను రక్షించడంలో ప్రధాన పాత్ర పోషించారు.  గ్వాడల్‌కెనాల్ యుద్ధంలో మిత్రరాజ్యాల దళాల కమాండర్ అయిన యు.ఎస్. అడ్మిరల్ విలియం హాల్సే, "కోస్ట్‌పెజర్స్ గ్వాడల్‌కెనాల్‌ను రక్షించారు. గ్వాడల్‌కెనాల్ దక్షిణ పసిఫిక్‌ను రక్షించారు" అని చెప్పడం ద్వారా తీరప్రాంత పరిశీలకుల సహకారాన్ని గుర్తించాడు.  అదనంగాసోలమన్ దీవుల లేబర్ కార్ప్స్‌లో దాదాపు 3,200 మంది పురుషులు, బ్రిటిష్ సోలమన్ దీవుల ప్రొటెక్టరేట్ డిఫెన్స్ ఫోర్స్‌లో దాదాపు 6,000 మంది చేరారు. అమెరికన్లతో వారి పరిచయం అనేక సామాజిక, రాజకీయ పరివర్తనలకు దారితీసింది. ఉదాహరణకు అమెరికన్లు హోనియారాను విస్తృతంగా అభివృద్ధి చేశారు. 1952లో రాజధాని తులగి నుండి అక్కడికి మారింది. అమెరికన్లు, ద్వీప నివాసుల మధ్య కమ్యూనికేషన్ పిజిన్ భాష ఉపయోగపడింది.


File:USS Enterprise (CV-6) under attack and burning during the Battle of the Eastern Solomons on 24 August 1942 (NH 97778).jpg| విమాన వాహక నౌక యు.ఎస్.ఎస్ ఎంటర్ప్రైస్ (సి.వి-6)తూర్పు సోలమన్ల యుద్ధంలో వైమానిక దాడిలో యు.ఎస్.ఎస్ ఎంటర్ప్రైస్ (సి.వి-6)

With the outbreak of the Second World War most planters and traders were evacuated to Australia and most cultivation ceased. Some of the most intense fighting of the war occurred in the Solomons. The most significant of the Allied Forces' operations against the Japanese Imperial Forces was launched on 7 August 1942, with simultaneous naval bombardments and amphibious landings on the Florida Islands at Tulagi

 and Red Beach on Guadalcanal.

The Battle of Guadalcanal became an important and bloody campaign fought in the Pacific War as the Allies began to repulse the Japanese expansion. Of strategic importance during the war were the coastwatchers operating in remote locations, often on Japanese held islands, providing early warning and intelligence of Japanese naval, army and aircraft movements during the campaign.

File:Marines rest in the field on Guadalcanal.jpg| 1942 గ్వాడల్‌కెనాల్ ప్రచారంలో విశ్రాంతి తీసుకుంటున్న యు.ఎస్. మెరైన్‌లు
Islanders Biuku Gasa and Eroni Kumana were the first to find the shipwrecked John F. Kennedy and his crew of the PT-109. They suggested writing a rescue message on a coconut, and delivered the coconut by paddling a dugout canoe. The coconut was later kept on Kennedy's desk when he became President of the United States.

File:American forces landing at Rendova Island.JPEG| రెండోవా ద్వీపంలో అమెరికా బలగాలు దిగుతున్నాయి.

File:Cactus Air Force aircraft at Henderson Field, Guadalcanal, circa in 1942 (74250534).gif| అక్టోబర్ 1942లో గ్వాడల్‌కెనాల్‌లోని హెండర్సన్ ఫీల్డ్ వద్ద కాక్టస్ వైమానిక దళం

File:Vousa.gif| గ్వాడల్‌కెనాల్‌లో తీర పరిశీలకుడు జాకబ్ సి. వౌజా

File:GuadCoastwatcher.gif| 1943లో బ్రిటిష్ సోలమన్ దీవుల రక్షిత రక్షణ దళం సభ్యులు.


### యుద్ధానంతర కాలం - స్వాతంత్ర్యానికి ముందు కాలం
1943–44లో మలైటాకు చెందిన చీఫ్ అలికి నోనో'ఓహిమే మాసినా రూల్ ఉద్యమాన్ని (స్థానిక మండలి ఉద్యమం అని కూడా పిలుస్తారు. అక్షరాలా "బ్రదర్‌హుడ్ రూల్") స్థాపించాడు. తరువాత మరొక చీఫ్ హోసిహౌ చేరాడు.  స్థానిక సోలమన్ దీవుల వాసుల ఆర్థిక శ్రేయస్సును మెరుగుపరచడం, ఎక్కువ స్వయంప్రతిపత్తిని పొందడం, దీవివాసులకు వలస పాలనకు మధ్య అనుసంధానకర్తగా వ్యవహరించడం వారి లక్ష్యాలుగా ఉన్నాయి.  ఈ ఉద్యమం మాజీ లేబర్ కార్ప్ సభ్యులలో ప్రత్యేక ప్రజాదరణ పొందింది. యుద్ధం తర్వాత దాని సంఖ్య పెరిగింది. ఉద్యమం ఇతర దీవులకు వ్యాపించింది.  ఉద్యమం పెరుగుదలను చూసి అప్రమత్తమైన బ్రిటిష్ వారు 1947–8లో "ఆపరేషన్ డి-లౌస్"ను ప్రారంభించి మాసినా నాయకులలో చాలా మందిని అరెస్టు చేశారు.  తరువాత మలేషియన్లు పౌర అవిధేయత ప్రచారాన్ని నిర్వహించారు. దీని వలన సామూహిక అరెస్టులు జరిగాయి.  1950లో కొత్త రెసిడెంట్ కమిషనర్ హెన్రీ గ్రెగొరీ-స్మిత్ వచ్చి ఉద్యమ నాయకులను విడుదల చేశాడు. అయినప్పటికీ అవిధేయత ప్రచారం కొనసాగింది.  1952లో కొత్త హై కమిషనర్ (తరువాత గవర్నర్) రాబర్ట్ స్టాన్లీ ఉద్యమ నాయకులతో సమావేశమై ద్వీప మండలిని ఏర్పాటు చేయడానికి అంగీకరించారు. 1952 చివరలో స్టాన్లీ అధికారికంగా ఆ ప్రాంతం రాజధానిని హోనియారాకు మార్చాడు.  1950ల ప్రారంభంలో ద్వీపాల సార్వభౌమత్వాన్ని ఆస్ట్రేలియాకు బదిలీ చేసే అవకాశాన్ని బ్రిటిష్, ఆస్ట్రేలియా ప్రభుత్వాలు చర్చించాయి; అయితే, ఆస్ట్రేలియన్లు ఈ భూభాగాన్ని నిర్వహించడంలో ఆర్థిక భారాన్ని అంగీకరించడానికి ఇష్టపడలేదు. ఆ ఆలోచనను పక్కన పెట్టారు.

వలసరాజ్యాల నిర్మూలన వలస ప్రపంచాన్ని చుట్టుముట్టడంతో బ్రిటన్ ఇక మీదట సామ్రాజ్యం ఆర్థిక భారాలను భరించడానికి ఇష్టపడకపోవడంతో (లేదా సామర్థ్యం లేకపోవడంతో) వలస అధికారులు సోలమన్ దీవులను స్వయం పాలనకు సిద్ధం చేయడానికి ప్రయత్నించారు. 1960లో నియమిత కార్యనిర్వాహక, శాసన మండలులు స్థాపించబడ్డాయి. 1964లో ఎన్నికైన సోలమన్ ఐలాండర్ ప్రాతినిధ్యం ప్రవేశపెట్టి తరువాత 1967లో పొడిగించారు.  1970 లో ఒక కొత్త రాజ్యాంగం రూపొందించబడింది. ఇది రెండు కౌన్సిళ్లను ఒకే పాలక మండలిగా విలీనం చేసింది. అయినప్పటికీ బ్రిటిష్ గవర్నర్ ఇప్పటికీ విస్తృతమైన అధికారాలను కలిగి ఉన్నాడు.  దీని పట్ల అసంతృప్తి 1974లో కొత్త రాజ్యాంగాన్ని రూపొందించడానికి దారితీసింది. ఇది గవర్నరు మిగిలిన అధికారాలను చాలా వరకు తగ్గించి, ముఖ్యమంత్రి పదవిని సృష్టించింది. మొదట సోలమన్ మమలోనికి ఆ పదవి లభించింది.  పొరుగున ఉన్న పాపువా న్యూ గినియా ఆస్ట్రేలియా నుండి స్వాతంత్ర్యం పొందిన ఒక సంవత్సరం తరువాత 1976 లో ఈ భూభాగానికి పూర్తి స్వపరిపాలన సాధించబడింది. ఇంతలో పశ్చిమ దీవులలో అసంతృప్తి పెరిగింది. భవిష్యత్తులో హోనియారా- లేదా మలైటా-ఆధిపత్య రాష్ట్రం ఉపాంతీకరణకు గురవుతుందని చాలామంది భయపడ్డారు. ఇది వెస్ట్రన్ బ్రేక్అవే ఉద్యమం ఏర్పడటానికి దారితీసింది.  1977లో లండన్‌లో జరిగిన ఒక సమావేశంలో మరుసటి సంవత్సరం సోలమన్లు పూర్తి స్వాతంత్ర్యం పొందుతారని అంగీకరించారు.  సోలమన్ దీవుల చట్టం 1978 నిబంధనల ప్రకారం దేశం హర్ మెజెస్టి ఆధిపత్యాలకు అనుసంధానించబడి 1978 జూలై 7న స్వాతంత్ర్యం పొందింది. మొదటి ప్రధాన మంత్రి సోలమన్ ఐలాండ్స్ యునైటెడ్ పార్టీ (ఎస్.ఐ.యు.పి)కి చెందిన సర్ పీటర్ కెనిలోరియా, రెండవ ఎలిజబెత్ సోలమన్ దీవుల రాణి అయ్యారు. స్థానికంగా గవర్నర్ జనరల్ ప్రాతినిధ్యం వహించారు.

File:Solomonislands1968copra35c-sg177.jpg| క్వీన్ ఎలిజబెత్ II చిత్రంతో తపాలా బిళ్ళ, 1968
File:I was present for the Solomon Islands Independence Ceremony on 7 July 1978.jpg| 1978 జూలై 7న సోలమన్ దీవుల స్వాతంత్ర్య వేడుక
File:The Five Dollar Proof Coin.jpg| ఐదు డాలర్ల ప్రూఫ్ నాణెం
File:The Five Dollar Proof Coin of the Solomon Islands 24 October 1977.jpg| సోలమన్ దీవుల ఐదు డాలర్ల ప్రూఫ్ నాణెం 1977 అక్టోబరు 24


### స్వాతంత్ర్య యుగం (1978–ప్రస్తుతం)
#### స్వాతంత్ర్యానంతర ప్రారంభ సంవత్సరాలు
1980 సోలమన్ దీవుల సార్వత్రిక ఎన్నికల్లో పీటర్ కెనిలోరియా విజయం సాధించి 1981 వరకు ప్రధానమంత్రిగా పనిచేశారు. ఆ తర్వాత అవిశ్వాస తీర్మానం తర్వాత పీపుల్స్ అలయన్స్ పార్టీ (పి.ఎ.పి)కి చెందిన సోలమన్ మమలోని ఆయన స్థానంలోకి వచ్చారు.  మమలోని సెంట్రల్ బ్యాంక్, జాతీయ విమానయాన సంస్థను సృష్టించి, దేశంలోని దీవులన్నింటికీ అధికంగా స్వయంప్రతిపత్తిఅవాలని ఒత్తిడి తెచ్చారు.  1984 ఎన్నికల్లో గెలిచిన తర్వాత కెనిలోరియా తిరిగి అధికారంలోకి వచ్చాడు. అయితే ఆయన రెండవ పదవీకాలం రెండేళ్లు మాత్రమే కొనసాగింది. ఫ్రెంచ్ సహాయ నిధులను దుర్వినియోగం చేశారనే ఆరోపణల తర్వాత ఆయన స్థానంలో ఎజెకిల్ అలెబువా నియమితులయ్యారు.  1986లో సోలమన్లు ఈ ప్రాంతంలో సహకారం వాణిజ్యాన్ని పెంపొందించే లక్ష్యంతో మెలనేసియన్ స్పియర్‌హెడ్ గ్రూప్‌ను స్థాపించడంలో సహాయపడ్డారు.  1989 ఎన్నికల్లో గెలిచిన తర్వాత మమలోని మరియు పి.ఎ.పి తిరిగి అధికారంలోకి వచ్చాయ. 1990ల ప్రారంభం నుండి మధ్యకాలం వరకు ( ఫ్రాన్సిస్ బిల్లీ హిల్లీ ఒక సంవత్సరం ప్రీమియర్‌షిప్ తప్ప) సోలమన్ దీవుల రాజకీయాలను మమలోని ఆధిపత్యం వహించారు. సోలమన్ లను గణతంత్ర రాజ్యంగా మార్చడానికి మమలోని ప్రయత్నాలు చేశాడు; అయితే, అవి విజయవంతం కాలేదు.  1988లో పొరుగున ఉన్న బౌగెన్‌విల్లేలో చెలరేగిన సంఘర్షణ ప్రభావాలను కూడా అతను ఎదుర్కోవలసి వచ్చింది. దీని ఫలితంగా చాలా మంది శరణార్థులు సోలమన్ దీవులకు పారిపోయారు.  తిరుగుబాటుదారులను వెంబడిస్తూ పి.ఎన్.జి దళాలు తరచుగా సోలమన్ భూభాగంలోకి ప్రవేశించడంతో పాపువా న్యూ గినియాతో ఉద్రిక్తతలు తలెత్తాయి.  1998లో వివాదం ముగిసిన తర్వాత పరిస్థితి శాంతించి సంబంధాలు మెరుగుపడ్డాయి. ఇంతలో దేశ ఆర్థిక పరిస్థితి దిగజారుతూనే ఉంది. బడ్జెట్‌లో ఎక్కువ భాగం లాగింగ్ పరిశ్రమ నుండి వస్తోంది. ఇది తరచుగా స్థిరమైన రేటుతో నిర్వహించబడుతుంది. మమలోని రాజకీయ నాయకుల ఉపయోగం కోసం 'విచక్షణా నిధి'ని సృష్టించడం వల్ల ఇది సహాయపడలేదు. ఇది మోసం, అవినీతిని ప్రోత్సహించింది. . ఆయన పాలన మీద అసంతృప్తి పి.ఎ.పిలో చీలికకు దారితీసింది. మమలోని 1993 ఎన్నికల్లో బిల్లీ హిల్లీ చేతిలో ఓడిపోయాడు. అయితే అనేక ఫిరాయింపుల కారణంగా హిల్లీ తన మెజారిటీని కోల్పోవడంతో గవర్నర్ జనరల్ ఆయనను తరువాత పదవి నుండి తొలగించారు. దీని ఫలితంగా 1994లో మమలోని తిరిగి అధికారంలోకి వచ్చాడు. 1997 వరకు ఆయన అక్కడే ఉన్నాడు.  అధిక చెట్ల నరికివేత ప్రభుత్వ అవినీతి, భరించలేని స్థాయిలో ప్రజా వ్యయం పెరుగుతూనే ఉన్నాయి . ప్రజల అసంతృప్తి కారణంగా మమలోని 1997 ఎన్నికల్లో ఓడిపోయారు.  సోలమన్ దీవుల లిబరల్ పార్టీకి చెందిన కొత్త ప్రధాన మంత్రి బార్తోలోమేవ్ ఉలుఫాలు ఆర్థిక సంస్కరణలను అమలు చేయడానికి ప్రయత్నించారు; అయితే ఆయన ప్రధానమంత్రి పదవి త్వరలోనే "ది టెన్షన్స్" అని పిలువబడే తీవ్రమైన జాతి సంఘర్షణలో మునిగిపోయింది.

#### జాతి హింస (1998–2003)

సాధారణంగా ఉద్రిక్తతలు లేదా జాతి ఉద్రిక్తత అని పిలువబడే ప్రారంభ పౌర అశాంతి ప్రధానంగా ఇసాటాబు ఫ్రీడమ్ మూవ్‌మెంట్ (ఐ.ఎఫ్.ఎం. దీనిని గ్వాడల్‌కెనాల్ రివల్యూషనరీ ఆర్మీ, ఇసాటాబు ఫ్రీడమ్ ఫైటర్స్ అని కూడా పిలుస్తారు), మలైటా ఈగిల్ ఫోర్స్ (అలాగే మారౌ ఈగిల్ ఫోర్స్) మధ్య పోరాటంగా వర్గీకరించబడింది. చాలా సంవత్సరాలుగా మలైటా ద్వీపం నుండి ప్రజలు హోనియారా, గ్వాడల్‌కెనాల్‌లకు వలస వెళ్తున్నారు. ప్రధానంగా అక్కడ అందుబాటులో ఉన్న గొప్ప ఆర్థిక అవకాశాల ద్వారా ఆకర్షితులయ్యారు.  ఈ భారీ వలసప్రజల ప్రవాహం స్థానిక గ్వాడల్‌కెనాల్ ద్వీపవాసులతో (గ్వాల్స్ అని పిలుస్తారు) ఉద్రిక్తతలకు కారణమైంది 1998 చివరలో ఐ.ఎఫ్.ఎం. ఏర్పడింది. మలేయిటన్ స్థిరనివాసుల పట్ల బెదిరింపు, హింసాత్మక పోరాటం ప్రారంభించింది.  తరువాత వేలాది మంది మలైటన్లు మలైటా లేదా హోనియారాకు పారిపోయారు. 1999 మధ్యలో గ్వాడల్‌కెనాల్‌లోని మలైటన్లను రక్షించడానికి మలైటా ఈగిల్ ఫోర్స్ (ఎం.ఇ.ఎఫ్) స్థాపించబడింది.  1999 చివరలో శాంతి ఒప్పందం కుదుర్చుకోవడానికి అనేక విఫల ప్రయత్నాలు జరిగిన తరువాత ప్రధాన మంత్రి బార్తోలోమేవ్ ఉలుఫాలు నాలుగు నెలల అత్యవసర పరిస్థితిని ప్రకటించారు. ఆస్ట్రేలియా, న్యూజిలాండ్ నుండి సహాయం కోరింది. కానీ ఆయన విజ్ఞప్తి తిరస్కరించబడింది.  ఇంతలో గ్వాడల్‌కెనాల్‌లో శాంతిభద్రతలు కుప్పకూలిపోయాయి. జాతిపరంగా విభజించబడిన పోలీసులు అధికారాన్ని నిలబెట్టుకోలేకపోయారు. వారి అనేక ఆయుధ డిపోల మీద మిలీషియాలు దాడి చేశాయి; ఈ సమయానికి ఎం.ఇ.ఎఫ్ హోనియారాను నియంత్రించింది. ఐ.ఎఫ్.ఎమ్ గ్వాడల్‌కెనాల్‌లోని మిగిలిన ప్రాంతాలను నియంత్రించింది.

2003 ఏప్రిల్ లో ఏడుగురు క్రైస్తవ సోదరులు - బ్రదర్ రాబిన్ లిండ్సే, ఆయన సహచరులు - గ్వాడల్‌కెనాల్‌లోని వెదర్ కోస్ట్‌లో తిరుగుబాటు నాయకుడు హెరాల్డ్ కేకే చేతిలో చంపబడ్డారు. ఆరుగురు తమ సోదరుడు నథానియేల్‌ను వెతుక్కుంటూ వెళ్ళారు. అప్పటికే ఆయ్నను హింసించి చంపినట్లు తేలింది. ఉద్రిక్తతల సమయంలో నథానియల్ ఉగ్రవాద సంస్థతో స్నేహం చేశాడు కానీ హెరాల్డ్ కేకే ఆయనను ప్రభుత్వ గూఢచారి అని ఆరోపించి కొట్టి చంపారు; ఆయన కీర్తనలు పాడుతూ మరణించాడని నివేదించబడింది.  వారిని ఏప్రిల్ 24న ఆంగ్లికన్ చర్చి స్మరించుకుంటుంది.

2000 జూన్ 5 ఉలుఫాలు మలైటాన్ అయినప్పటికీ వారి ప్రయోజనాలను కాపాడుకోవడానికి తగినంతగా కృషిచేయడం లేదని భావించి ఎం.ఇ.ఎఫ్ ఆయనను కిడ్నాప్ చేసింది. తరువాత ఉలుఫాలు తన విడుదలచేసినందుకు ప్రతిగా రాజీనామా చేశాడు.  గతంలో ఉలుఫాలు ప్రభుత్వంలో ఆర్థిక మంత్రిగా పనిచేసి ఆ తర్వాత ప్రతిపక్షంలో చేరిన మనస్సే సోగవారే, రెవరెండ్ లెస్లీ బోసెటోపై 23–21 తేడాతో ప్రధానమంత్రిగా ఎన్నికయ్యారు. అయితే బోసెటో మద్దతుదారులుగా భావిస్తున్న ఆరుగురు ఎంపీలు కీలకమైన ఓటు కోసం పార్లమెంటుకు హాజరు కాకపోవడంతో సోగవారే ఎన్నిక వెంటనే వివాదంలో మునిగిపోయింది.  2000 అక్టోబర్ 15న టౌన్స్‌విల్లే శాంతి ఒప్పందం మీద ఎం.ఇ.ఎఫ్, ఐ.ఎఫ్.ఎమ్, సోలమన్ దీవుల ప్రభుత్వం సంతకం చేశాయి.  దీని తర్వాత 200 ఫిబ్రవరిలో మరౌ శాంతి ఒప్పందం జరిగింది. దీని మీద మరౌ ఈగిల్ ఫోర్స్, ఐ.ఎఫ్.ఎమ్, గ్వాడల్‌కెనాల్ ప్రావిన్షియల్ ప్రభుత్వం, సోలమన్ దీవుల ప్రభుత్వం సంతకం చేశాయి.  అయితే కీలకమైన గువాలే మిలిటెంట్ నాయకుడు హెరాల్డ్ కెకే ఈ ఒప్పందం మీద సంతకం చేయడానికి నిరాకరించడంతో గువాలే గ్రూపులతో చీలిక ఏర్పడింది.  తదనంతరం ఆండ్రూ టీ నేతృత్వంలోని ఒప్పందానికి సంతకం చేసిన గువాలే వ్యక్తులు మలైటాన్ ఆధిపత్య పోలీసులతో కలిసి 'జాయింట్ ఆపరేషన్స్ ఫోర్స్'ను ఏర్పాటు చేశారు.  తరువాతి రెండు సంవత్సరాలలో జాయింట్ ఆపరేషన్స్ కేకే, ఆయన బృందాన్ని పట్టుకోవడానికి చేసిన ప్రయత్నం విఫలమైనందున వివాదం దక్షిణ గ్వాడల్‌కెనాల్‌లోని మారుమూల వెదర్‌కోస్ట్ ప్రాంతానికి మారింది.

2001 ప్రారంభం నాటికి ఆర్థిక వ్యవస్థ కుప్పకూలి ప్రభుత్వం దివాలా తీసింది. 2001 డిసెంబరులో జరిగిన కొత్త ఎన్నికలు అల్లన్ కెమకేజాను ప్రధానమంత్రి కుర్చీలోకి తీసుకువచ్చాయి. ఆయనకు ఆయన పీపుల్స్ అలయన్స్ పార్టీ, అసోసియేషన్ ఆఫ్ ఇండిపెండెంట్ మెంబర్స్ మద్దతు లభించింది. సంఘర్షణ స్వభావం మారడంతో శాంతిభద్రతలు క్షీణించాయి: వెదర్‌కోస్ట్‌లో హింస కొనసాగుతూనే ఉంది. హోనియారాలోని ఉగ్రవాదులు నేరం, దోపిడీ, బందిపోటు మీద దృష్టి సారించారు.  ఆర్థిక శాఖకు నిధులు రావాల్సిన సమయంలో తరచుగా సాయుధ బలగాలు దానిని చుట్టుముట్టేవారు. 2002 డిసెంబరులో కొంతమంది ఉగ్రవాదులకు ఇచ్చిన చెక్కు మీద సంతకం చేయమని తుపాకీతో బెదిరించబడిన తర్వాత ఆర్థిక మంత్రి లారీ చాన్ రాజీనామా చేశారు.  పశ్చిమ ప్రావిన్స్ లో స్థానికులకు, మలైటన్ స్థిరనివాసులకు మధ్య ఘర్షణ జరిగింది.  చట్టవిరుద్ధ వాతావరణం, విస్తృతమైన దోపిడీ, అసమర్థమైన పోలీసులు సోలమన్ దీవుల ప్రభుత్వం బయటి సహాయం కోసం అధికారిక అభ్యర్థనను ప్రేరేపించారు; ఈ అభ్యర్థనకు పార్లమెంటులో ఏకగ్రీవంగా మద్దతు లభించింది.

2003 జూలై ఆస్ట్రేలియన్ నేతృత్వంలోని రీజినల్ అసిస్టెన్స్ మిషన్ టు సోలమన్ ఐలాండ్స్ (ఆర్.ఎ.ఎం.ఎస్ఐ.) ఆధ్వర్యంలో ఆస్ట్రేలియన్, పసిఫిక్ దీవుల పోలీసు దళాలు సోలమన్ దీవులకు చేరుకున్నాయి.  ఆస్ట్రేలియా న్యూజిలాండ్ నేతృత్వంలో దాదాపు 15 ఇతర పసిఫిక్ దేశాల ప్రతినిధులతో 2,200 మంది పోలీసులు, దళాలతో కూడిన గణనీయమైన అంతర్జాతీయ భద్రతా బృందం, ఆపరేషన్ హెల్పెమ్ ఫ్రెన్ కింద మరుసటి నెలలో రావడం ప్రారంభించింది. హింస ముగిసి హెరాల్డ్ కేకే బలగాలకు లొంగిపోవడంతో పరిస్థితి నాటకీయంగా మెరుగుపడింది.  ఈ ఘర్షణలో దాదాపు 200 మంది మరణించారు. ఈ సమయం నుండి కొంతమంది వ్యాఖ్యాతలు దేశాన్ని ఒక విఫలమైన దేశంగా పరిగణించారు. స్థానిక ద్వీపం జాతి విధేయతలను అధిగమించగల సమగ్ర జాతీయ గుర్తింపును నిర్మించడంలో దేశం విఫలమైంది. 
 అయితే ఇతర విద్యావేత్తలు 'విఫల దేశంగా కాకుండా ఇది ఒక ఏర్పడని దేశం అని వాదిస్తున్నారు: దశాబ్దాల స్వాతంత్ర్యం తర్వాత కూడా ఏకీకృతం కాని దేశం.
 ఇంకా కబుటౌలకా (2001), డిన్నెన్ (2002) వంటి కొంతమంది పండితులు 'జాతి సంఘర్షణ' లేబుల్ అతి సరళీకరణ అని వాదిస్తున్నారు.

#### సంఘర్షణానంతర యుగం
2006 ఏప్రిల్ వరకు కెమకేజా పదవిలో కొనసాగారు. ఆ తర్వాత ఆయన 2006 సోలమన్ దీవుల సార్వత్రిక ఎన్నికల్లో ఓడిపోయారు. స్నైడర్ రిని ప్రధానమంత్రి అయ్యారు. అయితే పార్లమెంటు సభ్యుల ఓట్లను కొనుగోలు చేయడానికి రిని చైనా వ్యాపారవేత్తల నుండి లంచాలు తీసుకున్నారనే ఆరోపణలు రాజధాని హోనియారాలో నగరంలోని చైనాటౌన్ ప్రాంతంలో కేంద్రీకృతమైన అల్లర్లకు సామూహిక దారితీశాయి. మైనారిటీ చైనీస్ వ్యాపార సమాజం మీద ఆగ్రహం నగరంలోని చైనాటౌన్‌లో ఎక్కువ భాగం నాశనమైంది. అల్లర్ల నుండి చైనీయులను తరలించడానికి చైనా చార్టర్డ్ విమానాలను పంపింది.  ఆస్ట్రేలియన్, బ్రిటిష్ పౌరుల తరలింపు చాలా తక్కువ స్థాయిలో జరిగింది.  అశాంతిని అణిచివేయడానికి అదనపు ఆస్ట్రేలియన్, న్యూజిలాండ్, ఫిజియన్ పోలీసులు, దళాలను పంపించారు. పార్లమెంటులో అవిశ్వాస తీర్మానాన్ని ఎదుర్కొనే ముందు రిని చివరికి రాజీనామా చేశారు. పార్లమెంట్ మనస్సే సోగవారేను ప్రధానమంత్రిగా ఎన్నుకుంది.

సోగవారే తన అధికారాన్ని నిలబెట్టుకోవడానికి చాలా కష్టపడ్డాడు. దేశంలో ఆస్ట్రేలియా ఉనికిని కూడా వ్యతిరేకించాడు; ఒక ప్రయత్నం విఫలమైన తర్వాత 2007లో జరిగిన అవిశ్వాస ఓటులో ఆయనను తొలగించి ఆయన స్థానంలో సోలమన్ ఐలాండ్స్ లిబరల్ పార్టీకి చెందిన డెరెక్ సికువాను నియమించారు.  2008లో 'ఉద్రిక్తత' సంవత్సరాల గాయాలను పరిశీలించడానికి, నయం చేయడానికి ట్రూత్ అండ్ రికన్సిలియేషన్ కమిషన్‌ను ఏర్పాటు చేశారు.  అవినీతి ఆరోపణల తరువాత ఆయన మీద అవిశ్వాస తీర్మానం తీసుకు వచ్చిన తరువాత 2010 సోలమన్ ఐలాండ్స్ సార్వత్రిక ఎన్నికల్లో డానీ ఫిలిప్ చేతిలో సికువా ఓడిపోయాడు. అయితే ఆయన స్థానంలో గోర్డాన్ డార్సీ లిలో నియమితులయ్యారు.  2014 ఎన్నికల తర్వాత సోగవారే తిరిగి అధికారంలోకి వచ్చారు. 2017లో దేశం నుండి ఆర్.ఎ.ఎం.ఎస్.ఐ దళాల ఉపసంహరణను పర్యవేక్షించారు.  2017లో జరిగిన అవిశ్వాస ఓటులో సోగవారేను తొలగించిన ఫలితంగా రిక్ హౌనిప్వెలా అధికారంలోకి వచ్చారు; అయినప్పటికీ 2019 ఎన్నికల్లో గెలిచిన తరువాత సోగవారే తిరిగి ప్రధానమంత్రి పదవికి చేరుకున్నారు. ఇది హోనియారాలో అల్లర్లకు దారితీసింది.
  2019లో సోలమన్లు ​​తైవాన్ నుండి చైనాకు గుర్తింపును మారుస్తున్నట్లు సోగవారే ప్రకటించారు.

2019 నవంబర్ 25న సోలమన్ దీవులు ద్వీప దేశ ప్రజల ప్రయోజనం కోసం సముద్రం స్థిరమైన అభివృద్ధి, వినియోగాన్ని సాధించడానికి ఒక జాతీయ సముద్ర విధానాన్ని ప్రారంభించాయి.

2021 నవంబరులో సామూహిక అల్లర్లు, అశాంతి చెలరేగాయి .  సోలమన్ దీవుల ప్రభుత్వం 2017 ద్వైపాక్షిక భద్రతా ఒప్పందం ప్రకారం ఆస్ట్రేలియా నుండి సహాయం కోరింది. ఆస్ట్రేలియా ఆస్ట్రేలియన్ ఫెడరల్ పోలీస్, రక్షణ దళాలను మోహరించింది.

2022 మార్చిలో సోలమన్ దీవులు చైనాతో పోలీసింగ్ సహకారంపై ఒక అవగాహన ఒప్పందం (ఎం.ఒ.యు) మీద సంతకం చేశాయి. చైనాతో భద్రతా ఒప్పందాన్ని ముగించే ప్రక్రియలో ఉన్నట్లు కూడా నివేదించబడింది. చైనాతో ఒప్పందం సోలమన్స్‌లో చైనా సైనిక, నావికాదళ ఉనికిని కొనసాగించడానికి వీలు కల్పిస్తుంది. "పసిఫిక్ ద్వీప దేశాలకు సార్వభౌమ నిర్ణయాలు తీసుకునే హక్కు ఉన్నప్పటికీ" "మా ప్రాంత భద్రతను అస్థిరపరిచే ఏవైనా చర్యల పట్ల ఆస్ట్రేలియా ఆందోళన చెందుతుంది" అని ఆస్ట్రేలియా విదేశాంగ - వాణిజ్య శాఖ ప్రతినిధి అన్నారు.  న్యూజిలాండ్, యునైటెడ్ స్టేట్స్‌లలో కూడా ఇలాంటి ఆందోళనలు ఉన్నాయి.  సోలమన్ దీవుల పోలీసులకు శిక్షణ కోసం చైనా నకిలీ తుపాకీల సరుకును విరాళంగా ఇచ్చింది.  సోలమన్ దీవులలో సామాజిక స్థిరత్వం, దీర్ఘకాలిక శాంతి, భద్రతను ప్రోత్సహించడానికి సోలమన్ దీవులు, చైనా ఏప్రిల్‌లో భద్రతా సహకార ఒప్పందం మీద సంతకం చేశాయి.  ఆస్ట్రేలియా ప్రభుత్వం ధృవీకరించిన ఒప్పందం లీక్ అయిన ముసాయిదా ప్రకారం, బీజింగ్ "సామాజిక క్రమాన్ని కాపాడుకోవడంలో సహాయపడటానికి" సోలమన్ దీవులకు బలగాలను మోహరించవచ్చని బి.బి.సి. నివేదించింది. ఈ ఒప్పందం ఈ ప్రాంతంలో "శాంతి సామరస్యాన్ని దెబ్బతీయదు", సోలమన్ అంతర్గత భద్రతా పరిస్థితిని కాపాడటమే లక్ష్యంగా పెట్టుకున్నట్లు ప్రధాన మంత్రి మనస్సే సోగవారే అన్నారు. తుది ఒప్పందంలో సామాజిక-క్రమ నిబంధనను కొనసాగించినట్లు చైనా ధృవీకరించింది.

2023 ఫిబ్రవరి మలైటా ప్రావిన్స్ ప్రీమియర్ డేనియల్ సుయిదానీని ప్రావిన్షియల్ శాసనసభలో అవిశ్వాస తీర్మానం తర్వాత పదవి నుండి తొలగించిన తర్వాత మరిన్ని నిరసనలు చెలరేగాయి. 2024 మేలో మనస్సే సోగవారే స్థానంలో సోలమన్ దీవుల కొత్త ప్రధానమంత్రిగా జెరెమియా మానెలే ఎన్నికయ్యారు.

## రాజకీయాలు

సోలమన్ దీవులు ఒక రాజ్యాంగ రాచరికం, పార్లమెంటరీ ప్రభుత్వ వ్యవస్థను కలిగి ఉన్నాయి. సోలమన్ దీవుల రాజుగా మూడవ చార్లెస్ దేశాధినేత వ్యవహరిస్తాడు ; ఆయన తరఫున పార్లమెంట్ ఐదు సంవత్సరాల కాలానికి ఎన్నుకునే గవర్నర్ జనరల్ ప్రాతినిధ్యం వహిస్తారు. నాలుగు సంవత్సరాల కాలానికి ఎన్నుకోబడిన 50 మంది సభ్యులతో కూడిన ఏకసభ్య పార్లమెంటు ఉంది. అయినప్పటికీ పార్లమెంటు పదవీకాలం పూర్తయ్యేలోపు దాని సభ్యుల మెజారిటీ ఓటుతో పార్లమెంటును రద్దు చేయబడవచ్చు.

పార్లమెంటరీ ప్రాతినిధ్యం ఏక సభ్య నియోజకవర్గాల మీద ఆధారపడి ఉంటుంది. 21 ఏళ్లు పైబడిన పౌరులకు సార్వత్రికంగా ఓటు హక్కు ఉంటుంది.  ప్రభుత్వ అధిపతి ప్రధానమంత్రి, ఆయన పార్లమెంటు ద్వారా ఎన్నుకోబడిన తరువాత మంత్రివర్గాన్ని ఎన్నుకుంటారు. ప్రతి మంత్రిత్వ శాఖకు క్యాబినెట్ సభ్యుడు నాయకత్వం వహిస్తాడు. ఆయనకు శాశ్వత కార్యదర్శి సహాయం చేస్తాడు. మంత్రిత్వ శాఖ సిబ్బందిని నిర్దేశించే కెరీర్ పబ్లిక్ సర్వెంట్ అంటారు.

భూమి యాజమాన్యం సోలమన్ దీవుల వాసులకు ప్రత్యేకించబడింది. చైనీయులు, కిరిబాటి వంటి నివాసి ప్రవాసులు సహజీకరణ ద్వారా పౌరసత్వం పొందవచ్చని చట్టం ఆమోదిస్తుంది.  భూమి సాధారణంగా ఇప్పటికీ కుటుంబం లేదా గ్రామ ప్రాతిపదికన ఉంటుంది. స్థానిక ఆచారం ప్రకారం తల్లి లేదా తండ్రి నుండి ఇవ్వబడుతుంది . ద్వీపవాసులు సాంప్రదాయేతర ఆర్థిక సంస్థలకు భూమిని అందించడానికి ఇష్టపడరు. దీని ఫలితంగా భూమి యాజమాన్యం మీద నిరంతర వివాదాలు తలెత్తుతున్నాయి.

సోలమన్ దీవులు (1978 నుండి) ఎటువంటి సైనిక దళాలను నిర్వహించవ. అయినప్పటికీ దాదాపు 500 మంది పోలీసు దళంలో సరిహద్దు రక్షణ విభాగం ఉంటుంది. పోలీసులు అగ్నిమాపక సేవ, విపత్తు ఉపశమనం, సముద్ర నిఘా బాధ్యత వహిస్తారు. పోలీసు దళానికి గవర్నర్ జనరల్ నియమించిన కమిషనర్ నాయకత్వం వహిస్తారు. ప్రధానమంత్రికి విధేయుడై బాధ్యత వహిస్తారు. 2006 డిసెంబరు 27 న సోలమన్ దీవుల ప్రభుత్వం ఆ దేశ ఆస్ట్రేలియన్ పోలీసు చీఫ్ పసిఫిక్ దేశానికి తిరిగి రాకుండా నిరోధించడానికి చర్యలు తీసుకుంది. రెండు దేశాల మధ్య నాలుగు నెలల వివాదాన్ని తగ్గించే లక్ష్యంతో ఒక రాజీ చర్యలో రాజకీయ జోక్యం చేసుకున్నందుకు సోలమన్ దీవుల నుండి బహిష్కరించబడిన తన అగ్ర దౌత్యవేత్తను ఆస్ట్రేలియా 200 జనవరి 12 న భర్తీ చేసింది.

2007 డిసెంబర్ 13 న ఐదుగురు మంత్రులు ప్రతిపక్షంలోకి ఫిరాయించడంతో ప్రధాన మంత్రి మనస్సే సోగవారే పార్లమెంటులో అవిశ్వాస తీర్మానం ద్వారా   పదవీచ్యుతుడయ్యాడు. సోలమన్ దీవులలో ఒక ప్రధాన మంత్రి ఈ విధంగా పదవిని కోల్పోవడం ఇదే మొదటిసారి. డిసెంబర్ 20న పార్లమెంటు 32 నుండి 15 ఓట్ల తేడాతో ప్రతిపక్ష అభ్యర్థి ( మాజీ విద్యా మంత్రి) డెరెక్ సికువాను ప్రధానమంత్రిగా ఎన్నుకుంది.  2019 ఏప్రిల్ మనస్సేహ్ సోగవారే నాల్గవసారి ప్రధానమంత్రిగా ఎన్నికయ్యారు. ఆ నిర్ణయానికి వ్యతిరేకంగా నిరసన ప్రదర్శనలు చెలరేగాయి. ఈ నిరసన ఫలితంగా 30 మందికి పైగా నిరసనకారులను అదుపులోకి తీసుకున్నారు.
### న్యాయవ్యవస్థ
ప్రధానమంత్రి మరియు ప్రతిపక్ష నాయకుడి సలహా మేరకు గవర్నర్ జనరల్ సుప్రీంకోర్టు ప్రధాన న్యాయమూర్తిని నియమిస్తారు. గవర్నర్ జనరల్ జ్యుడీషియల్ కమిషన్ సలహాతో ఇతర న్యాయమూర్తులను నియమిస్తాడు. ప్రస్తుత ప్రధాన న్యాయమూర్తిగా సర్ ఆల్బర్ట్ పామర్ ఉన్నాడు.

2014 మార్చి నుండి, జస్టిస్ ఎడ్విన్ గోల్డ్స్‌బ్రో సోలమన్ దీవుల కోర్ట్ ఆఫ్ అప్పీల్ అధ్యక్షుడిగా పనిచేశారు. జస్టిస్ గోల్డ్స్‌బ్రో గతంలో సోలమన్ దీవుల హైకోర్టు న్యాయమూర్తిగా ఐదు సంవత్సరాల పదవీకాలం (2006–2011) పనిచేశారు. జస్టిస్ ఎడ్విన్ గోల్డ్స్‌బ్రో ఆ తర్వాత టర్క్స్ మరియు కైకోస్ దీవులకు ప్రధాన న్యాయమూర్తిగా పనిచేశారు.

### విదేశీ సంబంధాలు

సోలమన్ దీవులు ఐక్యరాజ్యసమితి, ఇంటర్‌పోల్, కామన్వెల్త్ ఆఫ్ నేషన్స్, పసిఫిక్ దీవుల ఫోరం, పసిఫిక్ కమ్యూనిటీ, అంతర్జాతీయ ద్రవ్య నిధి, ఆఫ్రికన్, కరేబియన్, పసిఫిక్ (ఎ.సి.పి) దేశాలలో ( లోమే కన్వెన్షన్ ) సభ్యదేశంగా ఉంది.

2019 సెప్టెంబరు వరకు రిపబ్లిక్ ఆఫ్ చైనా (తైవాన్) ను గుర్తించి దానితో అధికారిక దౌత్య సంబంధాలను కొనసాగించిన అతి కొద్ది దేశాలలో ఇది ఒకటి. ఈ సంబంధాన్ని 2019 సెప్టెంబర్‌లో సోలమన్ దీవులు ముగించాయి. ఇది గుర్తింపును పీపుల్స్ రిపబ్లిక్ ఆఫ్ చైనా (పి.ఆర్.సి)గా మార్చింది. బౌగెన్‌విల్లే తిరుగుబాటు నుండి శరణార్థుల ప్రవాహం, బౌగెన్‌విల్లే తిరుగుబాటుదారులను వెంబడించే శక్తులు సోలమన్ దీవుల ఉత్తర దీవుల మీద దాడులు చేసిన కారణంగా పాపువా న్యూ గినియాతో సంబంధాలు దెబ్బతిన్నాయి. ఇప్పుడు వాటిని పునరుద్ధరించారు. 1998 బౌగెన్‌విల్లే శాంతి ఒప్పందం సాయుధ ముప్పును తొలగించింది. 2004 ఒప్పందంలో రెండు దేశాలు సరిహద్దు కార్యకలాపాలను క్రమబద్ధీకరించాయి.  2022 నుండి చైనాతో సంబంధాలు వేగంగా పెరుగుతున్నాయి. సోలమన్ దీవులు భద్రతా ఒప్పందం మీద సంతకం చేశాయి. ఇది అశాంతిని అణిచివేయడానికి చైనా భద్రతా దళాలను పిలవడానికి ఆ దేశాన్ని అనుమతిస్తుంది.

2017 మార్చి యు.ఎన్. మానవ హక్కుల మండలి 34వ రెగ్యులర్ సెషన్‌లో, వనౌటు సోలమన్ దీవులు, కొన్ని ఇతర పసిఫిక్ దేశాల తరపున పశ్చిమ న్యూ గినియాలో మానవ హక్కుల ఉల్లంఘనలను లేవనెత్తుతూ ఒక సంయుక్త ప్రకటన చేసింది. పశ్చిమ పాపువా (ఐ.పి.డబల్యూ.పి) కోసం అంతర్జాతీయ పార్లమెంటేరియన్లు 1963 నుండి పశ్చిమ పాపువాను ఇండోనేషియా ఆక్రమించిందని పేర్కొన్నారు. యు.ఎన్. మానవ హక్కుల హైకమిషనర్ ఒక నివేదికను సమర్పించాలని అభ్యర్థించారు.

. ఇండోనేషియా వనౌటు ఆరోపణలను తిరస్కరించింది, వనౌటు పాపువా ప్రజలకు ప్రాతినిధ్యం వహించదని అది అలా చేస్తుందని "ఊహించడం మానేయాలని" సమాధానం ఇచ్చింది.  50 సంవత్సరాల పాపువా సంఘర్షణలో 100,000 కంటే ఎక్కువ మంది పాపువాన్లు మరణించారు.  2017 సెప్టెంబరు యు.ఎన్. జనరల్ అసెంబ్లీ 72వ సమావేశంలో సోలమన్ దీవులు, తువాలు వనౌటు ప్రధాన మంత్రులు ఇండోనేషియా ఆక్రమిత పశ్చిమ పాపువాలో మానవ హక్కుల ఉల్లంఘనలను మరోసారి లేవనెత్తారు.

### సైన్యం
స్థానికంగా నియమించబడిన బ్రిటిష్ సోలమన్ దీవుల రక్షిత రక్షణ దళం రెండవ ప్రపంచ యుద్ధంలో సోలమన్ దీవులలో పోరాటంలో పాల్గొన్న మిత్రరాజ్యాల దళాలలో భాగంగా ఉన్నప్పటికీ స్వాతంత్ర్యం వచ్చినప్పటి నుండి ఆ దేశానికి సాధారణ సైనిక దళాలు లేవు. 2003లో రీజినల్ అసిస్టెన్స్ మిషన్ టు సోలమన్ ఐలాండ్స్ (ఆర్.ఎ.ఎం.ఎస్.ఐ) జోక్యం తర్వాత రాయల్ సోలమన్ ఐలాండ్స్ పోలీస్ ఫోర్స్ (ఆర్.ఎస్.ఐ.పి.ఎఫ్) వివిధ పారామిలిటరీ దళాలను రద్దు చేసి నిరాయుధులను చేశారు.  ఆర్.ఎ.ఎం.ఎస్.ఐ వద్ద ఆస్ట్రేలియన్ కమాండర్ నేతృత్వంలో ఒక చిన్న సైనిక విభాగం ఉండేది. దీనికి ఆర్.ఎ.ఎం.ఎస్.ఐ పోలీసు విభాగానికి అంతర్గత, బాహ్య భద్రతలో సహాయం చేసే బాధ్యతలు ఉండేవి. ఆర్.ఎస్.ఐ.పి.ఎఫ్ ఇప్పటికీ రెండు పసిఫిక్ తరగతి పెట్రోల్ బోట్లను ( ఆర్.ఎస్.ఐ.పి.ఎఫ్ ఆకి , ఆర్.ఎస్.ఐ.పి.ఎఫ్ లాటా ) నడుపుతోంది. ఇవి సోలమన్ దీవుల వాస్తవ నావికాదళంగా పనిచేస్తాయి.

దీర్ఘకాలంలో,ఆర్.ఎస్.ఐ.పి.ఎఫ్ దేశ రక్షణ పాత్రను తిరిగి ప్రారంభిస్తుందని అంచనా వేయబడింది. పోలీసు దళానికి గవర్నర్ జనరల్ నియమించిన కమిషనర్ నాయకత్వం వహించి పోలీసు, జాతీయ భద్రత & కరెక్షనల్ సేవల మంత్రిత్వ బాధ్యత వహిస్తాడు.

నాలుగు సంవత్సరాల అంతర్యుద్ధం కారణంగా సోలమన్ దీవుల పోలీసు బడ్జెట్ దెబ్బతింది. 2002 డిసెంబరు నటికోపియా, అనుటా దీవుల మీద జోయ్ తుఫాను దాడి చేసిన తరువాత ఆస్ట్రేలియా సోలమన్ దీవుల ప్రభుత్వానికి ఇంధనం, లతా అనే పెట్రోల్ బోట్ సహాయ సామాగ్రితో ప్రయాణించడానికి అవసరమైన సామాగ్రి కోసం SI$ 200,000 ( A$ 50,000 ) అందించాల్సి వచ్చింది. (ఆర్.ఎ.ఎం.ఎస్.ఐ పనిలో భాగంగా సోలమన్ దీవుల ప్రభుత్వం తన బడ్జెట్‌ను స్థిరీకరించుకోవడానికి సహాయం చేయడం కూడా ఉంటుంది.)
### పరిపాలనా విభాగాలు
స్థానిక ప్రభుత్వానికి, దేశం పది పరిపాలనా ప్రాంతాలుగా విభజించబడింది, వాటిలో తొమ్మిది ఎన్నికైన ప్రాంతీయ అసెంబ్లీలచే నిర్వహించబడే ప్రావిన్సులు, పదవది రాజధాని హోనియారా, దీనిని హోనియారా టౌన్ కౌన్సిల్ నిర్వహిస్తుంది.

### మానవ హక్కులు
విద్య, నీరు/నీటి భద్రత, పారిశుధ్యం, లింగ సమానత్వం, గృహ హింస, అలాగే ఇతర అంశాలకు సంబంధించి మానవ హక్కుల ఆందోళనలు మరికొన్ని సమస్యలు ఉన్నాయి. సోలమన్ దీవులకు పారిస్ సూత్రాలకు అనుగుణంగా ఉండే జాతీయ మానవ హక్కుల సంస్థ లేదు.  సోలమన్ దీవులలో స్వలింగ సంపర్కం చట్టవిరుద్ధం; దీనికి 14 సంవత్సరాల వరకు జైలు శిక్ష విధించబడుతుంది.

## భౌగోళికం

సోలమన్ దీవులు పాపువా న్యూ గినియాకు తూర్పున ఉన్న ఒక ద్వీప దేశం, ఆరు ప్రధాన ద్వీపాలు, 992 చిన్న ద్వీపాలను కలిగి ఉంది.  సోలమన్ దీవుల ప్రధాన ద్వీపసమూహంలో అనేక పర్వత అగ్నిపర్వత ద్వీపాలు కూడా భాగంగా ఉన్నాయి. ఇందులో చోయిసుల్, షార్ట్‌ల్యాండ్ దీవులు, న్యూ జార్జియా దీవులు, శాంటా ఇసాబెల్, రస్సెల్ దీవులు, ఫ్లోరిడా దీవులు, మలైటా దీవులు, మలావా, ఉలావా , మలైకే, ఉలావాస్ (శాంటా అనా), మకిరా (శాన్ క్రిస్టోబల్), గ్వాడల్కెనాల్ ప్రధాన ద్వీపం ఉన్నాయి. సోలమన్ దీవులలో చిన్న, వివిక్త దిగువ అటాల్స్, సికైయానా, రెన్నెల్ ద్వీపం, బెల్లోనా ద్వీపం, శాంటా క్రజ్ దీవులు వంటి అగ్నిపర్వత ద్వీపాలు, టికోపియా, అనుటా, ఫటుటాకా వంటి చిన్న అవుట్‌లైయర్‌లు కూడా ఉన్నాయి. బౌగెన్‌విల్లే సోలమన్ దీవుల ద్వీపసమూహంలో అతిపెద్ద ద్వీపం అయినప్పటికీ ఇది రాజకీయంగా పాపువా న్యూ గినియాలోని స్వయంప్రతిపత్తి ప్రాంతం, సోలమన్ దీవుల దేశంలో భాగం కాదు.

దేశంలోని ద్వీపాలు 5° - 13° దక్షిణ అక్షాంశాల మధ్య 155° - 169°తూర్పు రేఖాంశాల మధ్య ఉన్నాయి. పశ్చిమాన, తూర్పున ఉన్న దీవుల మధ్య దూరం 1,448 కిలోమీటర్లు (900 మై.)  శాంటా క్రజ్ దీవులు (దీనిలో టికోపియా భాగం) వనాటుకు ఉత్తరాన ఉన్నాయి. ముఖ్యంగా 200 కిలోమీటర్లు (120 మై.) ఇతర దీవుల నుండి.
### వాతావరణం
ఈ దీవుల సముద్ర-భూమధ్యరేఖ వాతావరణం ఏడాది పొడవునా చాలా తేమగా ఉంటుంది. సగటు ఉష్ణోగ్రత 26.5 °సెం (79.7 °ఫా) ఉంటుంది. కొన్ని విపరీత ఉష్ణోగ్రతలు లేదా వాతావరణం ఉంటాయి. జూన్ నుండి ఆగస్టు వరకు చలి కాలం. ఋతువులు స్పష్టంగా చెప్పబడనప్పటికీ నవంబర్ నుండి ఏప్రిల్ వరకు వీచే వాయువ్య గాలులు తరచుగా వర్షపాతం, అప్పుడప్పుడు తుఫానులు తెస్తాయి. వార్షిక వర్షపాతం దాదాపు 3,050 మిల్లీ మీటర్లు (120 అం.) . వరల్డ్ రిస్క్ రిపోర్ట్ 2021 ఆధారంగా ప్రపంచవ్యాప్తంగా అత్యధిక విపత్తు ప్రమాదం ఉన్న దేశాలలో ఈ ద్వీప దేశం రెండవ స్థానంలో ఉంది.  మానవ నిర్మిత వాతావరణ మార్పుల వల్ల ప్రపంచ సముద్ర మట్టం పెరగడానికి అత్యంత హాని కలిగించే దేశాలలో ఈ దేశం కూడా ఒకటి.

2023లో సోలమన్ దీవులు, వాతావరణ మార్పుల ప్రమాదంలో ఉన్న ఇతర ద్వీప దేశాలు ( ఫిజి, నియు, తువాలు, టోంగా, వనౌటు ) ప్రభుత్వాలు "శిలాజ ఇంధన రహిత పసిఫిక్‌కు న్యాయమైన పరివర్తన కోసం పోర్ట్ విలా పిలుపు"ను ప్రారంభించాయి. శిలాజ ఇంధనాలను దశలవారీగా నిలిపివేయాలని, పునరుత్పాదక శక్తికి 'వేగవంతమైన, న్యాయమైన పరివర్తన'కు పిలుపునిచ్చాయి. పర్యావరణ విధ్వంసం నేరాన్ని ప్రవేశపెట్టడంతో సహా పర్యావరణ చట్టాన్ని బలోపేతం చేశాయి.

### జీవావరణ శాస్త్రం

సోలమన్ దీవుల ద్వీపసమూహం రెండు విభిన్న భూసంబంధ పర్యావరణ ప్రాంతాలలో భాగంగా ఉంది. ఈ దీవులలో ఎక్కువ భాగం సోలమన్ దీవుల వర్షారణ్యాల పర్యావరణ ప్రాంతంలో భాగంగా ఉన్నాయి. ఇందులో బౌగెన్‌విల్లే, బుకా దీవులు కూడా ఉన్నాయి; ఈ అడవులు అటవీ కార్యకలాపాల ఒత్తిడికి గురయ్యాయి. శాంటా క్రజ్ దీవులు పొరుగున ఉన్న వనౌటు ద్వీపసమూహంతో కలిసి వనౌటు వర్షారణ్యాల పర్యావరణ ప్రాంతంలో భాగంగా ఉన్నాయి. 
 ఆ దేశం 2019 ఫారెస్ట్ ల్యాండ్‌స్కేప్ ఇంటిగ్రిటీ ఇండెక్స్ సగటు స్కోరు 7.19/10 ను కలిగి ఉంది. ఇది ప్రపంచవ్యాప్తంగా 172 దేశాలలో 48వ స్థానంలో ఉంది.  
 సోలమన్ దీవులలో 230 కి పైగా రకాల పూలమొక్కలు, ఇతర ఉష్ణమండల పువ్వులు కనిపిస్తాయి.

నేల నాణ్యత చాలా గొప్ప అగ్నిపర్వత (కొన్ని పెద్ద ద్వీపాలలో వివిధ స్థాయిలలో కార్యకలాపాలు కలిగిన అగ్నిపర్వతాలు ఉన్నాయి) నుండి సాపేక్షంగా నిస్సారమైన సున్నపురాయి వరకు ఉంటుంది.  ఈ ద్వీపాలలో అనేక చురుకైన, నిద్రాణమైన అగ్నిపర్వతాలు ఉన్నాయి. టినాకుల, కవాచి అగ్నిపర్వతాలు అత్యంత చురుకైనవిగా ఉన్నాయి.

వాంగును ద్వీపం దక్షిణ భాగంలో, జైరా చుట్టూ ఉన్న అడవులు కనీసం మూడు దుర్బల జాతుల జంతువులకు ఆవాసాలను అందించాయి. ఈ ప్రాంతంలోని 200 మంది మానవ నివాసులు అడవులను రక్షిత ప్రాంతంగా ప్రకటించాలని ప్రయత్నిస్తున్నారు. తద్వారా కలప నరికివేత, గనులత్రవ్వకాలు నిర్వహించబడవు.

2004లో నిర్వహించిన సోలమన్ దీవులలో సముద్ర జీవవైవిధ్యం ప్రాథమిక సర్వేలో   సోలమన్ దీవులలో 474 జాతుల పగడాలు, శాస్త్రానికి కొత్తగా ఉండే తొమ్మిది జాతులు కనుగొనబడ్డాయి. ఇది ప్రపంచంలో రెండవ అత్యధిక పగడపు వైవిధ్యాన్ని కలిగి ఉంది, మొదటి స్థానంలో తూర్పు ఇండోనేషియాలోని రాజా అంపట్ దీవుల ఉన్నాయి.

### నీరు - పారిశుధ్యం
మంచినీటి వనరుల కొరత, పారిశుధ్యం లేకపోవడం సోలమన్ దీవులు ఎదుర్కొంటున్న నిరంతర సవాలుగా ఉన్నాయి. మంచినీరు, పారిశుధ్యం అందుబాటులో లేకుండా జీవిస్తున్న వారి సంఖ్యను సగానికి తగ్గించడం అనేది పర్యావరణ స్థిరత్వాన్ని సాధించడానికి ఐక్యరాజ్యసమితి లక్ష్యం 7 ద్వారా అమలు చేసిన 2015 మిలీనియం అభివృద్ధి లక్ష్యాలలో (ఎం.డి.జి.లు) ఒకటిగా ఉంది. ఈ దీవులకు సాధారణంగా మంచినీటి వనరులు అందుబాటులో ఉన్నప్పటికీ ఇది సాధారణంగా దేశ రాజధాని హోనియారాలో మాత్రమే లభిస్తుంది. 
  ఇది ఏడాది పొడవునా లభిస్తుందని హామీ లేదు.

యీనిసెఫ్ నివేదిక ఆధారంగా రాజధానిలోని పేద వర్గాలకు వారి వ్యర్థాలను తొలగించడానికి తగిన ప్రదేశాలు అందుబాటులో లేవు. 70% సోలమన్ ఐలాండ్ పాఠశాలలకు త్రాగడానికి, కడుక్కోవడానికి, వ్యర్థాలను తొలగించడానికి సురక్షితమైన, శుభ్రమైన నీరు అందుబాటులో లేదు.  పాఠశాల వయస్సు పిల్లలలో సురక్షితమైన తాగునీరు లేకపోవడం వల్ల కలరా, టైఫాయిడ్ వంటి ప్రాణాంతక వ్యాధులు సంక్రమించే ప్రమాదాలు ఎక్కువగా ఉంటాయి.  2011 నుండి పైపుల ద్వారా తాగునీటిని పొందుతున్న సోలమన్ దీవుల ప్రజల సంఖ్య తగ్గుతోంది, 2000 - 2010 మధ్య పైపుల ద్వారా తాగునీటిని పొందుతున్న వారి సంఖ్య అధికరించింది. 2011 నుండి పైపులు లేని నీటితో జీవించే వారి సంఖ్య క్రమంగా తగ్గుతోంది.
 

అదనంగా 2014లో అమలులోకి వచ్చి 2020 వరకు క్రియాశీలంగా ఉన్న సోలమన్ దీవుల రెండవ గ్రామీణాభివృద్ధి కార్యక్రమం ద్వారా సోలమన్ దీవుల గ్రామీణ ప్రాంతాలు, గ్రామాలకు మౌలిక సదుపాయాలు, ఇతర కీలకమైన సేవలను అందించడానికి కృషి చేస్తోంది. ఈ కార్యక్రమం రైతులను, ఇతర వ్యవసాయ రంగాలను కూడా ప్రోత్సహించింది.  సోలమన్ దీవుల పశ్చిమ ప్రావిన్స్‌లోని బోలావా వంటి గ్రామీణ గ్రామాలు వర్షపు నీటిని నిల్వ చేసే వ్యవస్థలను అమలు చేశాయి.  ఈ కార్యక్రమానికి ప్రపంచ బ్యాంకు, యూరోపియన్ యూనియన్, ఆస్ట్రేలియన్, సోలమన్ దీవుల ప్రభుత్వాలు వంటి వివిధ జాతీయ అంతర్జాతీయ అభివృద్ధి సంస్థలు నిధులు సమకూరుస్తాయి.

### భూకంపాలు
2007 ఏప్రిల్ 2 న స్థానిక సమయం (యు.టి.సి+11) 07:39:56కి, Mw స్కేలుపై 8.1 తీవ్రతతో భూకంపం ద్వీప రాజధాని హోనియారాకు వాయువ్యంగా 349 కిలోమీటర్లు (217 మైళ్ళు) దూరంలో, పశ్చిమ ప్రావిన్స్ రాజధాని గిజోకు ఆగ్నేయంగా 10 కి.మీ (6.2 మైళ్ళు) లోతులో హైపోసెంటర్ అక్షాంశం 8.453, రేఖాంశం 156.957 వద్ద సంభవించింది. 2007 ఏప్రిల్ 4న 22:00:00 యు.టి.సి వరకు 5.0 లేదా అంతకంటే ఎక్కువ తీవ్రతతో 44 కంటే అధికమైన అనంతర ప్రకంపనలు సంభవించాయి. ఆ తర్వాత వచ్చిన సునామీ కనీసం 52 మందిని చంపింది. 900 కంటే ఎక్కువ ఇళ్లు ధ్వంసం చేసింది. వేలాది మంది నిరాశ్రయులయ్యారు.  భూమి పైకి దూసుకుపోవడం వల్ల రానోంగా అనే ద్వీపం తీరప్రాంతం 70 మీటర్లు (230 అడుగులు) వరకు విస్తరించింది. దీని వలన అనేక పగడపు దిబ్బలు బయటపడ్డాయి.

2013 ఫిబ్రవరి 6న   శాంటా క్రజ్ దీవులలోని భూకంప కేంద్రం S10.80 E165.11 వద్ద 8.0 తీవ్రతతో భూకంపం సంభవించింది. తరువాత 1.5 మీటర్ల ఎత్తు వరకు సునామీ వచ్చింది. కనీసం తొమ్మిది మంది మరణించారు. అనేక ఇళ్ళు కూలిపోయాయి.
 ప్రధాన భూకంపానికి ముందు 6.0 తీవ్రతతో వరుసగా భూకంపాలు సంభవింయి.

## ఆర్థిక వ్యవస్థ

సోలమన్ దీవుల తలసరి జి.డి.పి $600. ఇది అత్యల్ప అభివృద్ధి చెందిన దేశంగా పేర్కొనబడింది. శ్రామిక శక్తిలో 75% కంటే ఎక్కువ మంది జీవనాధారం కొరకు వ్యవసాయం, చేపలు పట్టడంలో నిమగ్నమై ఉన్నారు. చాలా తయారీ వస్తువులు, పెట్రోలియం ఉత్పత్తులను దిగుమతి చేసుకోవాలి. దీవుల విస్తీర్ణంలో 3.9% మాత్రమే వ్యవసాయానికి ఉపయోగించబడుతుంది. 78.1% భూభాగంలో అడవులు విస్తరించి ఉన్నాయి. సోలమన్ దీవులు ప్రపంచవ్యాప్తంగా అడవుల శాతం వారీగా 103వ స్థానంలో ఉన్నాయి.

2002 నాటికి సోలమన్ దీవుల ప్రభుత్వం దివాలా తీసింది. 2003లో ఆర్.ఎ.ఎం.ఎస్.ఐ జోక్యం చేసుకున్నప్పటి నుండి ప్రభుత్వం తన బడ్జెట్‌ను తిరిగి అంచనా వేసింది.  ప్రధాన సహాయ దాతలు ఆస్ట్రేలియా,  న్యూజిలాండ్, యూరోపియన్ యూనియన్, జపాన్, తైవాన్

### కరెంసీ
1977లో ఆస్ట్రేలియన్ డాలర్ స్థానంలో సోలమన్ దీవుల డాలర్ ( ఐ.ఎస్.ఒ 4217 కోడ్: ఎస్.బి.డి ) ప్రవేశపెట్టబడింది. దీని చిహ్నం "SI$", కానీ డాలర్ గుర్తు "$"ని ఉపయోగించే ఇతర కరెన్సీలతో ఎటువంటి గందరగోళం లేకపోతే "SI" ఉపసర్గను విస్మరించవచ్చు. దీనిని 100 సెంట్లుగా విభజించారు. కొన్ని ప్రావిన్సులలో సాంప్రదాయ, ఉత్సవ ప్రయోజనాల కోసం, దేశంలోని కొన్ని మారుమూల ప్రాంతాలలో వాణిజ్యం కోసం స్థానిక షెల్ డబ్బు ఇప్పటికీ ఉపయోగించబడుతుంది. షెల్ డబ్బు పసిఫిక్ దీవులలో విస్తృతంగా ఉపయోగించే సాంప్రదాయ కరెన్సీ; సోలమన్ దీవులలో ఇది ఎక్కువగా మలైటా, గ్వాడల్‌కెనాల్‌లో తయారు చేయబడుతుంది కానీ హోనియారా సెంట్రల్ మార్కెట్ వంటి ఇతర చోట్ల కొనుగోలు చేయవచ్చు.  మారుమూల ప్రాంతాలలో ఏ రకమైన డబ్బునైనా వస్తు మార్పిడి వ్యవస్థ తరచుగా భర్తీ చేస్తుంది.

### ఎగుమతులు
1998 వరకు ప్రపంచ వ్యాప్తంగా ఉష్ణమండల కలప ధరలు బాగా పడిపోయే వరకు, సోలమన్ దీవుల ప్రధాన ఎగుమతి ఉత్పత్తిగా కలప ఉంది. 2000 జూన్ లో పామాయిల్, బంగారం ఎగుమతులు ఆగిపోయాయి. కలప ఎగుమతులు తగ్గాయి.

సోలమన్ దీవుల కోర్టులు లాభాల కోసం సజీవ డాల్ఫిన్‌లను ఎగుమతి చేయడానికి తిరిగి ఆమోదం తెలిపాయి. ఇటీవల యునైటెడ్ అరబ్ ఎమిరేట్స్‌లోని దుబాయ్‌కు, మెక్సికోకు 28 సజీవ డాల్ఫిన్లను రవాణా చేయడం మీద ఆందోళనలు చెలరేగిన తర్వాత 2004   లో ప్రభుత్వం ఈ ఆచారాన్ని మొదట నిలిపివేసింది.  ఈ చర్య ఆస్ట్రేలియా, న్యూజిలాండ్ రెండింటి నుండి అలాగే అనేక పరిరక్షణ సంస్థల నుండి విమర్శలకు దారితీసింది.  2022 నాటికి దేశం ఎగుమతుల్లో మూడింట రెండు వంతుల ముడి కలప ఉంది. దీని విలువ 2.5 బిలియన్లు పైగా ( US$308 మిలియన్లు ). 

### వ్యవసాయం
2017 ల 317,682 టన్నుల కొబ్బరికాయలు పండించబడ్డాయి. దీనితో దేశం ప్రపంచవ్యాప్తంగా కొబ్బరి ఉత్పత్తిలో 18వ స్థానంలో నిలిచింది; ఎగుమతుల్లో 24% కొబ్బరికి సంబంధించినవి ఉన్నాయి.  ప్రధానంగా గ్వాడల్‌కెనాల్, మకిరా, మలైటా దీవులలో కోకో బీన్స్ పండిస్తారు. 2017 లో 4,940 టన్నుల కోకో గింజలను పండించారు. సోలమన్ దీవులు ప్రపంచవ్యాప్తంగా కోకో ఉత్పత్తిలో 27వ స్థానంలో నిలిచాయి.  అయినప్పటికీ కొబ్బరి, కోకో చెట్ల వృద్ధాప్యం కారణంగా కొబ్బరి, కోకో ఉత్పత్తి ఎగుమతి వృద్ధికి ఆటంకం కలుగుతోంది. 2017 లో 285,721 టన్నుల పామాయిల్ ఉత్పత్తి చేయబడింది. సోలమన్ దీవులు ప్రపంచవ్యాప్తంగా పామాయిల్ ఉత్పత్తిలో 24వ స్థానంలో నిలిచాయి.  ఇతర ముఖ్యమైన వాణిజ్య పంటలు, ఎగుమతులలో కొబ్బరి, కోకో, పామాయిల్ ఉన్నాయి.

స్థానిక మార్కెట్ కోసం అనేక కుటుంబాలు టారో (2017: 45,901 టన్నులు),  బియ్యం (2017: 2,789 టన్నులు), 
యామ్ (2017: 44,940 టన్నులు),  
అరటిపండ్లు (2017: 313 టన్నులు) పండిస్తాయి.   పొగాకు (2017: 118 టన్నులు) 
) సుగంధ ద్రవ్యాలు (2017: 217 టన్నులు) కూడా ఉత్పత్తి చేయబడ్డాయి. ఇవి స్థానిక ఉపయోగానికి మాత్రమే పండించబడుతుంటాయి

### గనులు
1998లో గ్వాడల్ ‌కెనాల్‌లోని గోల్డ్ రిడ్జ్‌లో బంగారు తవ్వకం ప్రారంభమైంది. ఇతర ప్రాంతాలలో ఖనిజాల అన్వేషణ కొనసాగింది. ఈ ద్వీపాలు అభివృద్ధి చెందని ఖనిజ వనరులైన సీసం, జింక్, నికెల్, బంగారంతో సమృద్ధిగా ఉన్నాయి. 2006 అల్లర్ల తర్వాత మూసివేయబడిన గోల్డ్ రిడ్జ్ గనిని తిరిగి తెరవడానికి దారితీసే చర్చలు జరుగుతున్నాయి. 2011 నుండి 2021 వరకు రెన్నెల్ ద్వీపంలో రెన్నెల్ ద్వీపం బాక్సైట్ గని నిర్వహించబడింది. బహుళ వాడకం తర్వాత తీవ్రమైన పర్యావరణ నష్టాన్ని మిగిల్చింది.

### చేపలవేట
సోలమన్ దీవుల మత్స్య సంపద ఎగుమతి, దేశీయ ఆర్థిక విస్తరణకు అవకాశాలను కూడా అందిస్తుంది. దేశంలోని ఏకైక చేపల డబ్బా తయారీ కేంద్రాన్ని నిర్వహిస్తున్న జపాన్ జాయింట్ వెంచర్, సోలమన్ టైయో లిమిటెడ్, జాతి అల్లర్ల ఫలితంగా 2000 మధ్యలో మూసివేయబడింది.
  స్థానిక నిర్వహణలో ప్లాంట్ తిరిగి తెరవబడినప్పటికీ ట్యూనా ఎగుమతి తిరిగి ప్రారంభం కాలేదు.

### పర్యాటకం
2017లో సోలమన్ దీవులను 26,000 మంది పర్యాటకులు సందర్శించారు. ఆ దేశం ప్రపంచంలో అతి తక్కువ పర్యాటకులు సందర్శించే దేశాలలో ఒకటిగా నిలిచింది.  సోలమన్ దీవి ప్రభుత్వం 2019 చివరి నాటికి పర్యాటకుల సంఖ్యను 30,000 కు పెంచాలని, 2025 చివరి నాటికి సంవత్సరానికి 60,000 మంది పర్యాటకులకు పెంచాలని ఆశించింది.  2019 లో సోలమన్ దీవులను 28,900 మంది పర్యాటకులు, 2020 లో 4,400 మంది సందర్శించారు.

### విద్యుత్తు
సౌత్ పసిఫిక్ అప్లైడ్ జియోసైన్స్ కమిషన్ (సొపాక్) కోసం పనిచేస్తున్న పునరుత్పాదక శక్తి, శక్తి సామర్థ్య భాగస్వామ్యం (ఆర్.ఇ.ఇ.ఇ.పి) ద్వారా నిధులు సమకూర్చబడిన పునరుత్పాదక ఇంధన డెవలపర్ల బృందం, స్థానిక సమాజాలు తక్కువ ఖర్చుతో సౌర, నీరు, పవన శక్తి వంటి పునరుత్పాదక శక్తిని అందించడానికి అనుమతించే పథకాన్ని అభివృద్ధి చేసింది. ఈ పథకం కింద, సౌర లాంతర్లకు నగదు రూపంలో చెల్లించలేని ద్వీపవాసులు పంటలకు బదులుగా వస్తు రూపంలో చెల్లించవచ్చు.

## మౌళిక నిర్మాణాలు
### వాయుమార్గాలు
సోలమన్ ఎయిర్‌లైన్స్ హోనియారా అంతర్జాతీయ విమానాశ్రయాన్ని ఫిజిలోని నాడి, వనౌటులోని పోర్ట్ విలా, ఆస్ట్రేలియాలోని బ్రిస్బేన్‌లతో దేశంలోని ప్రతి ప్రావిన్స్‌లోని 20 కి పైగా దేశీయ విమానాశ్రయాలతో కలుపుతుంది. పర్యాటకాన్ని ప్రోత్సహించడానికి సోలమన్ ఎయిర్‌లైన్స్ 2019లో బ్రిస్బేన్, ముందా మధ్య వారానికోసారి ప్రత్యక్ష విమాన అనుసంధానం ప్రవేశపెట్టింది  వర్జిన్ ఆస్ట్రేలియా వారానికి రెండుసార్లు హోనియారాను బ్రిస్బేన్‌కు కలుపుతుంది. చాలా దేశీయ విమానాశ్రయాలలో చిన్న, గడ్డి రన్‌వేలు ఉన్నందున చిన్న విమానాలు మాత్రమే అందుబాటులో ఉంటాయి.

### రహదారి
సోలమన్ దీవులలో రహదారి వ్యవస్థ తగినంతగా లేదు. రైలు మార్గాలు లేవు. హోనియారాను లాంబికి అనుసంధానించే అతి ముఖ్యంగా (58 కి.మీ; 36 మైళ్ళు) గ్వాడల్‌కెనాల్ పశ్చిమ భాగంలో, అయోలా వరకు (75 కి.మీ; 47 మైళ్ళు) తూర్పు భాగంలో రహదారులు ఉన్నాయి   కొన్ని బస్సులు ఉన్నాయి. ఇవి నిర్ణీత సమయ పట్టిక ప్రకారం తిరగవు. హోనియారాలో, బస్ టెర్మినస్ లేదు.

### సముద్రమార్గం
హోనియారా నుండి ఫెర్రీ ద్వారా చాలా ద్వీపాలను చేరవచ్చు. హోనియారా నుండి ఔకికి తులగి మీదుగా హై స్పీడ్ కాటమరాన్ పడవలు దినసరి అనుసంధానిస్తూ ఉన్నాయి.
## గణాంకాలు

2019 నవంబరు జనాభా లెక్కల ఆధారంగా మొత్తం జనాభా 721,455. As of 2016 నాటికి జనసంఖ్య 599,419  సోలమన్ దీవులలోని ప్రజలు.  జనాభాలో పురుషుల జనాభా కొద్దిగా ఎక్కువగా ఉంది, స్త్రీల సంఖ్య 356,000 కాగా, పురుషుల సంఖ్య 370,000.

### జాతి సమూహాలు

సోలమన్ దీవుల వాసులలో ఎక్కువ మంది జాతిపరంగా మెలనేసియన్లు (95.3%). పాలినేషియన్ (3.1%), మైక్రోనేషియన్ (1.2%), ఇతర రెండు ముఖ్యమైన సమూహాలు ఉన్నాయి.  కొన్ని వేల మంది యూరోపియన్లు, అంతే సంఖ్యలో చైనీయులు ఉన్నారు.

### భాషలు
ఇంగ్లీష్ అధికారిక భాష అయినప్పటికీ జనాభాలో 1–2% మంది మాత్రమే ఆంగ్లంలో అనర్గళంగా సంభాషించగలుగుతున్నారు. అయినప్పటికీ ఒక ఆంగ్ల క్రియోల్, సోలమన్స్ పిజిన్, స్థానిక స్వదేశీ భాషలతో అత్యధికంగా ప్రజలమద్య అనుబంధ భాషగా ఉంది. పిజిన్ భాష పాపువా న్యూ గినియాలో మాట్లాడే టోక్ పిసిన్ తో దగ్గరి సంబంధం కలిగి ఉంటుంది.

సోలమన్ దీవులలో జాబితా చేయబడిన స్థానిక భాషల సంఖ్య 74, వాటిలో 70 సజీవ భాషలు ఉండగా 4 అంతరించిపోయాయని ఎథ్నోలాగ్, లాంగ్వేజెస్ ఆఫ్ ది వరల్డ్ తెలిపింది.  మధ్య దీవులలో పశ్చిమ మహాసముద్ర భాషలు (ప్రధానంగా ఆగ్నేయ సోలమోనిక్ సమూహం ) వాడుకలో ఉన్నాయి. దక్షిణాన రెన్నెల్, బెల్లోనా ; తూర్పున టికోపియా, అనుటా, ఫటుటాకా ; ఈశాన్యంలో సికైయానా ; ఉత్తరాన లువానియువా ( ఒంటాంగ్ జావా అటోల్ ) వంటి పాలినేషియన్ భాషలు మాట్లాడతారు. కిరిబాటి ( ఐ-కిరిబాటి ) నుండి వలస వచ్చిన జనాభా గిల్బర్టీస్ మాట్లాడుతుంది.

స్థానిక భాషలలో ఎక్కువ భాగం ఆస్ట్రోనేషియన్ భాషలైనబిలువా, లావుకలేవ్, సావోసావో, టౌవో వంటి మధ్య సోలమన్ భాషలు పాపువాన్ భాషలలో ఒక స్వతంత్ర కుటుంబంగా ఏర్పడ్డాయి.

### మతం

సోలమన్ దీవులలో 92% క్రైస్తవులు ఉన్నారు. ప్రధాన క్రైస్తవ వర్గాలు: ఆంగ్లికన్ 35%, కాథలిక్ 19%, సౌత్ సీస్ ఎవాంజెలికల్ చర్చి 17%, యునైటెడ్ చర్చి 11%, సెవెంత్-డే అడ్వెంటిస్ట్ 10%. ఇతర క్రైస్తవ వర్గాలు ; యెహోవాసాక్షులు, న్యూ అపోస్టోలిక్ చర్చి (80 చర్చిలు), చర్చ్ ఆఫ్ జీసస్ క్రైస్ట్ ఆఫ్ లేటర్-డే సెయింట్స్ .

మరో 5% మంది ఆదివాసీ నమ్మకాలకు కట్టుబడి ఉన్నారు. మిగిలిన 3% మంది ఇస్లాం లేదా బహాయి విశ్వాసాన్ని అనుసరిస్తారు. ఇటీవలి నివేదికల ఆధారంగా సోలమన్ దీవులలో ఇస్లాం మతం దాదాపు 350 మంది ముస్లింలతో కూడి ఉంది.  వీరిలో అహ్మదీయ ఇస్లామిక్ సమాజ సభ్యులు కూడా ఉన్నారు.

### ఆరోగ్యం
2018 లో, 59,191 మలేరియా ఇన్ఫెక్షన్లు నిర్ధారించబడ్డాయి. వాటిలో 59.3% (35,072) ప్లాస్మోడియం వైవాక్స్ , 26.7% (15,771) ప్లాస్మోడియం ఫాల్సిపరం ఉన్నాయి.  ఒక చిన్న తరహా అధ్యయనంలో 296 మంది మహిళల్లో 20% మందికి క్లామిడియా ట్రాకోమాటిస్ ఉన్నట్లు ఒకసారి నివేదించబడింది.  2021 లో ప్రపంచ ఆరోగ్యసంస్థ నివేదిక ఆధారంగా మరణాలకు ప్రధాన కారణంగా ఇస్కీమిక్ గుండె జబ్బులు, తరువాత స్ట్రోక్, డయాబెటిస్ మెల్లిటస్ ఉన్నాయి.  మరో ప్రబలమైన కేసు జికా వైరస్, డెంగ్యూ వైరస్ . దేశంలో డెంగ్యూ జ్వరం మొదటిసారిగా 1982లో హోనియారాలో నివేదించబడింది. తరువాత 2013 య్లో వ్యాప్తి చెందడం వలన దాని మొదటి మరణాలు సంభవించాయి. తరువాత, సోలమన్ దీవులు 2015 లో మొదటి జికా వైరస్ వ్యాప్తిని నమోదు చేశాయి.

### విద్య

సోలమన్ దీవులలో విద్య తప్పనిసరి కాదు. పాఠశాల వయస్సు గల పిల్లలలో 60 శాతం మందికి మాత్రమే ప్రాథమిక విద్య అందుబాటులో ఉంది.
  రాజధానితో సహా వివిధ ప్రదేశాలలో కిండర్ గార్టెన్లు ఉన్నాయి. కానీ అవి ఉచితం కాదు. 12 పసిఫిక్ ద్వీప దేశాలలో క్యాంపస్‌లున్న సౌత్ పసిఫిక్ విశ్వవిద్యాలయం, గ్వాడల్‌కెనాల్‌లో క్యాంపస్‌లున్నాయి.

1990 నుండి 1994 వరకు, ప్రాథమిక పాఠశాలలో విద్యార్థుల నమోదు మొత్తం 84.5 శాతం నుండి 96.6 శాతానికి అధికరించింది.  2001 నాటికి సోలమన్ దీవులకు ప్రాథమిక పాఠశాల హాజరు రేట్లు అందుబాటులో లేవు.  విద్య, మానవ వనరుల అభివృద్ధి శాఖ విద్యా సౌకర్యాలను విస్తరించడానికి, నమోదు రేట్లను పెంచడానికి ప్రణాళిక వేసింది. అయినప్పటికీ ప్రభుత్వ నిధుల కొరత, కార్యక్రమాల సమన్వయ లోపం కారణంగా ఈ చర్యలు ఆటంకం కలిగిస్తున్నాయి.  1998లో ప్రభుత్వ బడ్జెట్‌లో విద్యకు కేటాయించిన నిధులు 9.7 శాతంగా ఉన్నాయి. 1990లో ఇది 13.2 శాతంగా ఉంది.  పురుషుల విద్యాసాధన స్త్రీల విద్యాసాధన కంటే ఎక్కువగా ఉంటుంది.  2015లో వయోజన జనాభా అక్షరాస్యత రేటు 84.1% (పురుషులు 88.9%, మహిళలు 79.23%).

దేశ ఆదాయ స్థాయి ఆధారంగా విద్యా హక్కు కోసం సోలమన్ దీవులు నెరవేర్చాల్సిన దానిలో 70.1% మాత్రమే నెరవేరుస్తున్నాయని హ్యూమన్ రైట్స్ మెజర్మెంట్ ఇనిషియేటివ్ (హెచ్.ఆర్.ఎం.ఐ)  కనుగొంది.  ప్రాథమిక విద్య, మాధ్యమిక విద్య రెండింటి హక్కులను పరిశీలించడం ద్వారా హెచ్.ఆర్.ఎం.ఐ విద్యా హక్కును విచ్ఛిన్నం చేస్తుంది. సోలమన్ దీవుల ఆదాయ స్థాయిని పరిగణనలోకి తీసుకుంటే, దేశం ప్రాథమిక విద్యకు దాని వనరులు (ఆదాయం) ఆధారంగా సాధ్యమయ్యే దానిలో 94.9% సాధిస్తోంది. కానీ మాధ్యమిక విద్యకు 45.4% మాత్రమే సాధిస్తోంది.

## సంస్కృతి

సోలమన్ దీవుల సంస్కృతి పసిఫిక్ మహాసముద్రంలోని మెలనేషియాలో ఉన్న ద్వీపసమూహంలో నివసించే సమూహాలలో వైవిధ్యంగా ఉంటుంది. ఇక్కడి ప్రజలు భాష, స్థలాకృతి, భౌగోళికంగా విభిన్నంగా ఉంటారు. ఈ సాంస్కృతిక ప్రాంతంలో సోలమన్ దీవుల దేశం, పాపువా న్యూ గినియాలో భాగమైన బౌగెన్‌విల్లే ద్వీపం ఉన్నాయి.  సోలమన్ దీవులలో కొన్ని పాలినేషియన్ సమాజాలు ఉన్నాయి. ఇవి పాలినేషియన్ ప్రభావం ఉన్న ప్రధాన ప్రాంతం వెలుపల ఉన్నాయి. దీనిని పాలినేషియన్ ట్రయాంగిల్ అని పిలుస్తారు. సోలమన్ దీవులలో ఏడు పాలినేషియన్ అవుట్‌లెర్స్ ఉన్నాయి: అనుటా, బెల్లోనా, ఒంటాంగ్ జావా, రెన్నెల్, సికైయానా, టికోపియా, వైకావు-టౌమాకో.

రక్త సంబంధీకులు ఉమ్మడి భాష కలిగిన ప్రజలు అందరూ తమనుతాము ఒకే కుటుంబలో భాగంగా భావిస్తుంటారు. ఒకరికొకరు సహాయం చేసుకోవాలని ఆశిస్తూ వాంటోక్ భావనతో సాంప్రదాయ నమ్మకాలు, సాంప్రదాయ భూ యాజమాన్య భావనలు కలిగి ఉంటారు. ఈ సంప్రదాయానికి పిజిన్ పదం కాస్టోమ్ ఉపయోగించబడుతుంది. ప్రజలలో సాంస్కృతిక భావనలు అత్యధికంగా ఉన్నాయి.

లంగా లంగా లగూన్‌లో మలేయితా షెల్-మనీ తయారు చేయబడుతుంది. మలేయితా, సోలమన్ దీవుల అంతటా సాంప్రదాయ కరెన్సీగా ఉపయోగించబడుతుంది. ఆ డబ్బులో చిన్న పాలిష్ చేసిన షెల్ డిస్క్‌లు ఉంటాయి. వీటిని డ్రిల్ చేసి తీగల మీద ఉంచుతారు. సోలమన్స్‌లో టెక్టస్ నిలోటికస్‌ను పండిస్తారు. దీని నుండి సాంప్రదాయకంగా ముత్యాల గుండీలు, ఆభరణాలు వంటి వస్తువులను తయారు చేసేవారు.
.

### లింగ అసమానత - గృహ హింస
సోలమన్ దీవులు ప్రపంచంలోనే అత్యధిక కుటుంబ, లైంగిక హింస (ఎఫ్.ఎస్.వి) రేటును కలిగి ఉన్న దేశాలలో ఒకటి. 15–49 సంవత్సరాల వయస్సు గల మహిళల్లో 64% మంది భాగస్వామి ద్వారా శారీరక, లైంగిక వేధింపులను ఎదుర్కొంటున్నారు.  2011 లో విడుదల చేసిన ప్రపంచ ఆరోగ్య సంస్థ (డబల్యూ.హెచ్.ఒ) నివేదిక ప్రకారం "లింగ ఆధారిత హింస (జి.బి.వి) కి పలు కారణాలు ఉన్నాయి. కానీ ఇది ప్రధానంగా లింగ అసమానత, దాని వ్యక్తీకరణల నుండి వచ్చింది." 

“ 
నివేదిక ఇలా పేర్కొంది:
:సోలమన్ దీవులలో జి.బి.వి. చాలావరకు సాధారణం అయింది: 73% మంది పురుషులు, 73% మంది మహిళలు మహిళల మీద హింస సమర్థనీయమని విశ్వసిస్తున్నారు. ముఖ్యంగా అవిశ్వాసం, "అవిధేయత" కోసం అని భావిస్తున్నారు. ఎందుకంటే మహిళలు "సమాజం విధించే లింగ పాత్రలకు అనుగుణంగా జీవించరు." ఉదాహరణకు అప్పుడప్పుడు సెక్స్‌ను తిరస్కరించగలమని నమ్మే మహిళలు సన్నిహిత భాగస్వామి నుండి జి.బి.వి. ని అనుభవించే అవకాశం నాలుగు రెట్లు ఎక్కువ. పురుషులు హింస, లింగ అసమానతలను అంగీకరించడాన్ని జి.బి.వి కి రెండు ప్రధాన కారణాలుగా పేర్కొన్నారు. దాదాపు అందరూ తమ మహిళా భాగస్వాములను కొట్టడాన్ని "క్రమశిక్షణ రూపం"గా నివేదించారు. మహిళలు "[వారికి] విధేయత చూపడం] నేర్చుకోవడం" ద్వారా పరిస్థితిని మెరుగుపరచవచ్చని సూచిస్తున్నారు.”

సోలమన్ దీవులలో లింగ అసమానతకు మరో చోదక శక్తి సాంప్రదాయ వధువు ధర ఆచారం. నిర్దిష్ట ఆచారాలు వర్గాల మధ్య మారుతూ ఉన్నప్పటికీ. వధువు ధర చెల్లించడం (కన్యాశుల్కం) ఆస్తి హక్కుతో సమానంగా పరిగణించబడుతుంది. పురుషులకు మహిళల మీద యాజమాన్యాన్ని ఇస్తుంది. పురుషాధిక్య లింగ నిబంధనలు పురుషులు తమ భార్యలను "నియంత్రించుకోవడానికి" ప్రోత్సహిస్తాయి. తరచుగా హింస ద్వారా అయితే వధువు ధరలు పురుషులను నిరోధించాయని మహిళలు భావించారు. 2013 లో ప్రపంచ ఆరోగ్యసంస్థ జారీ చేసిన మరో నివేదిక ఆధారంగా 15–49 సంవత్సరాల వయస్సు గల స్త్రీలలో 64% మంది సన్నిహిత భాగస్వామిని కలిగి ఉన్నవారు భాగస్వామి నుండి ఏదో ఒక రకమైన హింసను అనుభవించారు. 2014 లో సోలమన్ దీవులు అధికారికంగా కుటుంబ రక్షణ చట్టం 2014 ను ప్రారంభించింది. ఇది దేశంలో గృహ హింసను అరికట్టే లక్ష్యంతో ఉంది.

### సాహిత్యం
సోలమన్ దీవుల రచయితలలో నవలా రచయితలు జాన్ సౌనానా, రెక్స్‌ఫోర్డ్ ఒరోటలోవా, కవి జుల్లీ మాకిని ఉన్నారు.

### మాధ్యమం
#### వార్తాపత్రికలు
సోలమన్ స్టార్ అనే ఒక దినపత్రిక; సోలమన్ టైమ్స్ ఆన్‌లైన్ అనే ఒక దినపత్రిక; సోలమన్ వాయిస్, సోలమన్ టైమ్స్ అనే రెండు వారపత్రికలు; అగ్రికల్సా నియస్, సిటిజెన్స్ ప్రెస్ అనే రెండు నెలవారీ పత్రికలు ఉన్నాయి.

#### రేడియో
భాషా వ్యత్యాసాలు, నిరక్షరాస్యత,  దేశంలోని కొన్ని ప్రాంతాలలో టెలివిజన్ సిగ్నల్స్ అందుకోవడంలో ఇబ్బంది కారణంగా సోలమన్ దీవులలో రేడియో అత్యంత ప్రభావవంతమైన మీడియాగా ఉంది. సోలమన్ ఐలాండ్స్ బ్రాడ్‌కాస్టింగ్ కార్పొరేషన్ (ఎస్.ఐ.బిసి) ప్రజా రేడియో సేవలను నిర్వహిస్తుంది. వీటిలో జాతీయ స్టేషన్లు రేడియో హ్యాపీ ఐల్స్ 1037 ఆన్ ది డయల్, వాంటోక్ ఎఫ్.ఎమ్ 96.3, ప్రాంతీయ స్టేషన్లు రేడియో హ్యాపీ లగూన్, గతంలో రేడియో టెమోటు ఉన్నాయి. రెండు వాణిజ్య ఎఫ్.ఎమ్ స్టేషన్లు ఉన్నాయి: హోనియారాలో 99.5 వద్ద జెడ్ ఎఫ్.ఎమ్ (కానీ హోనియారా నుండి ఎక్కువ ద్వీపాలలో కూడా అందుతుంది), హోనియారాలో 97.7 వద్ద పి.ఎఒఎ ఎఫ్.ఎమ్ (ఆకిలో 107.5లో కూడా ప్రసారం అవుతుంది), 88.7లో ఒక కమ్యూనిటీ ఎఫ్.ఎమ్ రేడియో స్టేషన్, గోల్డ్ రిడ్జ్ ఎఫ్.ఎమ్. ఉన్నాయి.

#### టెలివిషన్
సోలమన్ దీవులన్నింటినీ ఏ టెలివిజన్ సేవ కవర్ చేయదు. కానీ తొమ్మిది ప్రావిన్సులలోని నాలుగు ప్రావిన్సులలోని ఆరు ప్రధాన కేంద్రాలలో కొంత కవరేజ్ అందుబాటులో ఉంది. ఉపగ్రహ టీవీ స్టేషన్లను స్వీకరించవచ్చు. హోనియారాలో సోలమన్ టెలికామ్ కో. లిమిటెడ్ నిర్వహించే ఉచిత హెచ్.డి డిజిటల్ టీవీ, అనలాగ్ టీవీ, టెలికామ్ టెలివిజన్ లిమిటెడ్ అనే ఆన్‌లైన్ సేవ ఉన్నాయి, ఇది ఎ.బి.సి ఆస్ట్రేలియా, బిబిసి వరల్డ్ న్యూస్‌తో సహా అనేక ప్రాంతీయ, అంతర్జాతీయ టీవీ సేవలను తిరిగి ప్రసారం చేస్తుంది. నివాసితులు ఉపగ్రహ టెలివిజన్‌ను ప్రసారం చేయగల డిజిటల్ చెల్లింపు టీవీ సేవ అయిన ఎస్.ఎ.టి.ఎస్ఒ.ఎల్ కు కూడా సభ్యత్వాన్ని పొందవచ్చు.

#### ఇతరాలు
2022 ప్రారంభంలో సోలమన్ దీవులలో దాదాపు 229,500 మంది ఇంటర్నెట్ వినియోగదారులు ఉన్నారు.  దీనికి ముందు 2019 జనాభా లెక్కల ప్రకారం 12 సంవత్సరాలు, అంతకంటే ఎక్కువ వయస్సు గల 225,945 మంది వ్యక్తులు మొబైల్ ఫోన్ కలిగి ఉన్నారు. వీరిలో ఎక్కువ మంది హోనియారా నుండి వచ్చారు.

### సంగీతం

సోలమన్ దీవులలో సాంప్రదాయ మెలనేసియన్ సంగీతంలో సమూహ, సోలో గానాలు, స్లిట్-డ్రమ్, పాన్‌పైప్ బృందాలు ఉన్నాయి. 1920లలో వెదురు సంగీతం ప్రజాదరణ పొందింది. 1950లలో ఎడ్విన్ నానౌ సిటోరి " వాక్‌అబౌట్ లాంగ్ చైనాటౌన్ " అనే పాటను స్వరపరిచారు. దీనిని ప్రభుత్వం సోలమన్ దీవుల అనధికారిక " జాతీయ గీతం "గా పేర్కొంది.  ఆధునిక సోలమన్ ద్వీపవాసుల ప్రసిద్ధ సంగీతంలో వివిధ రకాల రాక్, రెగె అలాగే ద్వీప సంగీతం ఉన్నాయి.

### క్రీడలు
సోలమన్ దీవుల జాతీయఘ్ రగ్బీ యూనియన్ జట్టు 1969 నుండి అంతర్జాతీయ మ్యాచ్‌లు ఆడుతోంది. ఇది 2003 - 2007 రగ్బీ ప్రపంచ కప్‌ల కోసం ఓషియానియా అర్హత టోర్నమెంట్‌లో పాల్గొంది. కానీ రెండు సందర్భాలలోనూ అర్హత సాధించలేదు.

సోలమన్ దీవుల జాతీయ ఫుట్‌బాల్ జట్టు ఎఫ్.ఐ.ఎఫ్ఎ లోని ఒ.ఎఫ్.సి సమాఖ్యలో భాగం. 2024లో ఎఫ్.ఐ.ఎఫ్ఎ. ప్రపంచ ర్యాంకింగ్స్‌లో 210 జట్లలో వారు పురుషుల జట్టులో 147వ స్థానంలో, మహిళల జట్టులో 86వ స్థానంలో ఉన్నారు.  2006 ప్రపంచ కప్‌కు అర్హత సాధించడానికి ఆస్ట్రేలియాతో జరిగిన మ్యాచ్‌లో న్యూజిలాండ్‌ను ఓడించి ప్లే-ఆఫ్‌కు అర్హత సాధించిన తొలి జట్టుగా ఆ జట్టు నిలిచింది. వారు ఆస్ట్రేలియాలో 7–0తో, స్వదేశంలో 2–1తో ఓడిపోయారు.

అసోసియేషన్ ఫుట్‌బాల్‌తో దగ్గరి సంబంధం కలిగి ఉంది. 2008 జూన్ 14న, సోలమన్ దీవుల జాతీయ ఫుట్‌సల్ జట్టు కురుకురు, ఫిజీలో జరిగిన ఓషియానియా ఫుట్‌సల్ ఛాంపియన్‌షిప్‌ను గెలుచుకుంది. 2008 ఎఫ్.ఐ.ఎఫ్ఎ ఫుట్‌సల్ ప్రపంచ కప్‌కు అర్హత సాధించింది. ఇది బ్రెజిల్‌లో 2008 సెప్టెంబర్ 30 నుండి అక్టోబర్ 19 వరకు జరిగింది. ఓషియానియా ప్రాంతంలో సోలమన్ దీవులు ఫుట్సల్ డిఫెండింగ్ ఛాంపియన్లు. 2008 - 2009లో, కురుకూరు ఫిజీలో జరిగిన ఓషియానియా ఫుట్సల్ ఛాంపియన్‌షిప్‌ను గెలుచుకుంది. 2009లో వారు ఆతిథ్య దేశం ఫిజీని 8–0తో ఓడించి టైటిల్‌ను కైవసం చేసుకున్నారు. అధికారిక ఫుట్‌సల్ మ్యాచ్‌లో ఇప్పటివరకు నమోదైన అత్యంత వేగవంతమైన గోల్‌గా కురుకూరు ప్రస్తుతం ప్రపంచ రికార్డును కలిగి ఉంది. 2009 జూలై లో న్యూ కాలెడోనియా మీద ఆట ప్రారంభమైన మూడు సెకన్లలోనే గోల్ చేసిన కురుకురు కెప్టెన్ ఎలియట్ రాగోమో దీనిని సెట్ చేశాడు.  2008లో వారు రష్యా చేతిలో ముప్పై ఒకటికి రెండు గోల్స్ తేడాతో ఓడిపోయారు.

సోలమన్ దీవుల జాతీయ బీచ్ సాకర్ జట్టు బిలికికి బాయ్స్ ఇప్పటి వరకు మూడు ప్రాంతీయ ఛాంపియన్‌షిప్‌లను గెలుచుకుంది. తద్వారా ప్రతి సందర్భంలోనూ ఎఫ్.ఐ.ఎఫ్ఎ బీచ్ సాకర్ ప్రపంచ కప్‌కు అర్హత సాధించింది. 2010 నాటికి బిలికికి బాయ్స్ ప్రపంచంలో పద్నాలుగో స్థానంలో ఉన్నారు. ఓషియానియా లోని ఇతర జట్టు కంటే పైస్థానంలో ఉన్నారు.

సోలమన్ దీవులు 2023 పసిఫిక్ క్రీడలకు ఆతిథ్యం ఇచ్చాయి.

## మూలాలు